pythainlp/thai-wiki-dataset-v4 huggingface dataset:
อินทรีทะเลหัวนวล

อินทรีทะเลหัวนวล หรือ อินทรีหัวนวล (ชื่อวิทยาศาสตร์: "Haliaeetus leucoryphus")
เป็นนกอินทรีชนิดหนึ่ง มีขนาดยาวลำตัวประมาณ 68-81 เซนติเมตร ตัวผู้และตัวเมียมีลักษณะเหมือนกัน แต่ตัวเมียจะมีขนาดเล็กกว่า หัวมีสีน้ำตาลอ่อน ปีกกว้างมีสีน้ำตาลดำ ตามีแถบคาดขนาดใหญ่สีเทา กลางหางก็มีแถบสีขาวอยู่ 1 แถบ เมื่อยังเป็นตัวไม่เต็มจะมีขนสีอ่อนกว่า ที่หัวและคอมีสีน้ำตาลเข้มกว่า แถบคาดตาก็มีสีน้ำตาลดำ
เป็นนกอินทรีทะเลชนิดหนึ่ง กินอาหาร จำพวก ปลาและสัตว์น้ำ กระจายพันธุ์อยู่ในเอเชียกลาง ระหว่างอ่าวเปอร์เซียและทะเลเหลือง จากคาซัคสถานและมองโกเลีย จนถึงแนวเทือกเขาหิมาลัย, บังกลาเทศ จนถึงอินเดีย ในช่วงฤดูหนาวจะมีการอพยพหนีหนาวมาสู่ภูมิภาคที่อุ่นกว่า เช่น ประเทศไทย เป็นต้น
ตามพระราชบัญญัติสงวนและคุ้มครองสัตว์ป่า พุทธศักราช 2535 อินทรีทะเลหัวนวล จัดเป็นสัตว์ป่าคุ้มครอง
โกสต์ ไรเดอร์ อเวจีพิฆาต

โกสต์ ไรเดอร์ อเวจีพิฆาต  เป็นภาพยนตร์ซูเปอร์ฮีโร่3 มิติ โดยอิงจากหนังสือการ์ตูนแนวแอนตี้ฮีโร่สังกัดมาร์เวลคอมิกส์ซึ่งมีชื่อว่า โกสท์ไรเดอร์ ภาพยนตร์ชุดนี้เป็นภาคต่อของภาพยนตร์ "โกสต์ ไรเดอร์ มัจจุราชแห่งรัตติกาล" ซึ่งนำแสดงโดย นิโคลัส เคจ ที่กลับมาแสดงอีกครั้งในบทของ โกสท์ไรเดอร์ (จอห์นนี่ เบลซ) นอกจากนี้ ยังเป็นภาพยนตร์ชุดที่สองที่เปิดตัวภายใต้ชื่อมาร์เวลไนท์ต่อจาก "สงครามเพชฌฆาตมหากาฬ" กำกับภาพยนตร์โดย มาร์ค เนเวลดีน และ ไบรอัน เทย์เลอร์ เขียนบทภาพยนตร์โดย เดวิด เอส. โกเยอร์, สก็อตต์ กิมเปิล และ เซธ ฮอฟแมน ทั้งนี้ "โกสต์ ไรเดอร์ อเวจีพิฆาต" ได้รับกำหนดการเปิดตัว ณ วันที่ 17 กุมภาพันธ์ ค.ศ. 2012
การสร้าง.
ในวันที่ 9 กุมภาพันธ์ ค.ศ. 2007 โปรติวเซอร์ของมาร์เวลชื่อ อาวี อาราด ได้ประกาศที่จะพัฒนา "โกสท์ไรเดอร์ 2" ในงานแถลงข่าว ปีเตอร์ ฟอนด้า ยังได้แสดงความปรารถนาที่จะกลับมาแสดงอีกครั้งในบทของเมฟิสโตเฟลเลส ในช่วงต้นเดือนธันวาคม ค.ศ. 2007 นิโคลัส เคจยังได้แสดงความสนใจที่จะกลับมาแสดงนำในบทของโกสท์ไรเดอร์
การตอบรับ.
จากความเห็นของผู้ชมภาพยนตร์รอบตัวอย่างในเดือนธันวาคม ค.ศ. 2011 ในเทศกาลบัตนัมอะธอน ซึ่งจัดขึ้นที่เท็กซัสได้แสดงการตอบรับภาพยนตร์ชุดนี้ไม่ค่อยดีเท่าใดนัก โดยมีผู้ชมสองรายกล่าวว่าภาพยนตร์ชุดนี้ด้อยกว่าภาพยนตร์ "โกสต์ ไรเดอร์" ภาคแรก โดยหนึ่งในสองรายนี้ได้กล่าวว่าภาพยนตร์ถูกสร้างมาในลักษณะที่เหมือนกับ "แบทแมน อัศวินรัตติกาล" เมื่อเปรียบเทียบกับภาพยนตร์เรื่องใหม่นี้
สถานีรถไฟอากิฮาบาระ

สถานีอากิฮาบาระ  เป็นสถานีรถไฟในเขตชิโยดะ กรุงโตเกียว ตั้งอยู่ใกล้กับย่านอุปกรณ์ไฟฟ้าชื่อดังอากิฮาบาระ
เส้นทางรถไฟ.
สึกุบะ เอ็กซ์เพรส.
ใช้ชานชลาชั้นใต้ดิน เป็นสถานีสุดสายทางของสาย
เธอแรง หยุดโลก

เธอแรง หยุดโลก  เป็นภาพยนตร์แนวแอ็คชั่น-ทริลเลอร์ กำกับโดย สตีเว่น โซเดอเบิร์ก นำแสดงโดย จีน่า คาราโน่, แอนโทนิโอ แบนเดรัส, ไมเคิล ดักลาส, อีวาน แมคเกรเกอร์, แชนนิง เททัม และ ไมเคิล ฟาสเบนเดอร์
การพัฒนา.
ภาพยนตร์ชุดนี้ได้รับการประกาศครั้งแรกในเดือนมิถุนายน ค.ศ. 2009 โดยใช้ชื่อในตอนแรกคือ "น็อคเอาท์" ซึ่งเปลี่ยนเป็น "เฮย์ไวร์" ในภายหลัง ก่อนที่จะเริ่มการสร้างในเวลาต่อมา
บทภาพยนตร์ได้เขียนขึ้นสำหรับการถ่ายทำในกรุงดับลินโดยเฉพาะ ซึ่งมีการถ่ายทำภาพยนตร์ส่วนใหญ่ในเกาะไอร์แลนด์ โดยการถ่ายทำเริ่มขึ้นตั้งแต่วันที่ 2 กุมภาพันธ์ ค.ศ. 2010 ถึงวันที่ 25 มีนาคม ค.ศ. 2010 ที่งบประมาณราว 25 ล้านเหรียญ การถ่ายทำนี้ได้สร้างตำแหน่งงานขึ้นกว่าหนึ่งร้อยงานในพื้นที่ที่มีการถ่ายทำ 
ภาพแรกของการถ่ายทำได้รับการเปิดเผย ณ วันที่ 26 กุมภาพันธ์ ค.ศ. 2010 
การตอบรับ.
ภาพยนตร์ชุดนี้ได้รับความเห็นจากนักวิจารณ์ในเชิงบวก ความคิดเห็นจากเว็บไซต์ออนไลน์รอทเทนโตเมโต้ได้รายงานว่า 80 เปอร์เซ็นต์ของนักวิจารณ์ได้ให้การตอบรับในเชิงบวกจาก 152 ความคิดเห็น บทวิจารณ์อย่างเป็นเอกฉันท์จากเว็บไซต์ดังกล่าวระบุว่า "เธอแรง หยุดโลก" เป็นภาพยนตร์ที่มีความตื่นเต้นเร้าใจแบบฉับไว กับฉากที่ถ่ายทำออกมาได้อย่างลงตัว ที่ทำให้ผู้ชมสามารถเข้าถึงในฉากแอ็คชั่นได้เป็นอย่างดี
เทมเพิลรัน

เทมเพิลรัน  เป็นวิดีโอเกมแนววิ่งแบบไร้ซึ่งจุดจบ พัฒนาโดยอิมานจิสตูดิโอส์ ออกมาในระบบไอโอเอส ในไอโฟนและไอแพด รวมถึงในแอนดรอยด์ด้วย ในไอทูนส์สโตร์ ติดใน 50 อันดับแรกของเกมที่ดาวน์โหลดมากที่สุดในเดือนธันวาคม ค.ศ. 2011 และติดอันดับ 1 บนชาร์ตฟรีแอปป์ของไอโอเอส และติดอันดับทำรายได้สูงสุดของแอปป์ไอโอเอส ซึ่งเดิมออกขายในราคา 99 เซ็นต์ แต่ปัจจุบันดาวน์โหลดได้ฟรี โดยผู้เล่นจะเสียเงินในกรณีซื้อเหรียญในเกมแทน
ชุดดำสัญญาณสยอง

ชุดดำสัญญาณสยอง  เป็นภาพยนตร์สยองขวัญ-ทริลเลอร์ กำกับโดย เจมส์ วัตคินส์ เขียนบทโดย เจน โกลด์แมน และอิงจากนวนิยายในชื่อเรื่องเดียวกันนี้ ของ ซูซาน ฮิลล์ ภาพยนตร์ชุดนี้สร้างโดย แฮมเมอร์ฟิล์มโปรดักชันส์ นำแสดงโดย แดเนียล แรดคลิฟฟ์, คิเอเรน ไฮด์ส, เจเน็ท แมคเทียร์, โซฟี สทัคกี้ และ ลิซ ไวท์ ภาพยนตร์ได้รับการเปิดตัวในสหรัฐฯและแคนาดา ณ วันที่ 3 กุมภาพันธ์ ค.ศ. 2012 ซึ่งได้รับการตอบรับโดยทั่วไปในเชิงบวก และได้รับการเปิดตัวในสหราชอาณาจักรวันที่ 10 กุมภาพันธ์ ค.ศ. 2012 
เนื้อเรื่องย่อ.
เป็นเรื่องราวของทนายความหนุ่มที่มีชื่อว่า อาเธอร์ คิปส์ ซึ่งได้เดินทางมาทำงานเพียงคนเดียวในหมู่บ้านเล็กๆแห่งหนึ่ง โดยเขาได้อาศัยอยู่ในบ้านพักร้างในเกาะที่มีบรรยากาศวังเวง แล้วเขาก็พบกับเหตุการณ์ที่น่าสยดสยองอันเกี่ยวเนื่องกับวิญญาณของสตรีในชุดดำลึกลับนางหนึ่ง ซึ่งมีปริศนาต่างๆที่ชวนให้เกิดอาการผวาอย่างสุดเกินบรรยาย
การสร้าง.
ภาพยนตร์ได้รับการประกาศขึ้นใน ค.ศ. 2009 โดยมี เจน โกลด์แมน เป็นนักเขียนบท และมี เจมส์ วัตคินส์ เป็นผู้กำกับ ส่วนแดเนียล แรดคลิฟฟ์ ได้รับการประกาศว่าจะมารับบทเป็น อาเธอร์ คิปส์ เมื่อวันที่ 19 กรกฎาคม ค.ศ. 2010 
การถ่ายทำ.
ได้มีการวางแผนถ่ายทำภาพยนตร์เรื่องนี้ในระบบ 3 มิติ แต่ก็ได้ละแผนการดังกล่าวในภายหลัง การถ่ายทำอย่างเป็นทางการเริ่มขึ้นในวันที่ 26 กันยายน ค.ศ. 2010 
การตอบรับ.
คำวิจารณ์.
ภาพยนตร์ชุดนี้ได้รับการประเมินที่ 62/100 คะแนนจากเว็บไซต์เมต้าคริทิค โดยมีการแสดงให้เห็นถึงความเห็นว่าเป็นที่โปรดปรานโดยทั่วไป
บ็อกซ์ออฟฟิศ.
ในช่วงสุดสัปดาห์เปิดตัว "ชุดดำสัญญาณสยอง" ทำรายรับไว้ที่ 20 ล้านเหรียญ ซึ่งเป็นการเปิดตัวที่สำเร็จมากที่สุดเท่าที่เคยมีมาของแฮมเมอร์ฟิล์ม และได้รับการจัดอยู่ในบ็อกซ์ออฟฟิศเป็นลำดับที่สองถัดจากภาพยนตร์ "Chronicle" ซึ่งทำรายรับมากกว่าราว 1 ล้านดอลลาร์สหรัฐ รายรับรวมทั้งหมดของภาพยนตร์ที่จัดฉายในอเมริกาถึงวันที่ 12 กุมภาพันธ์ ค.ศ. 2012 อยู่ที่ 35,456,000 ดอลลาร์สหรัฐ
สโมสรฟุตบอลสยาม

สโมสรฟุตบอลสยาม หรือ สยาม เอฟ.ซี. เป็นสโมสรฟุตบอลอาชีพในประเทศไทยโดยเป็นทีมจากจังหวัดปทุมธานี ปัจจุบันเล่นในไทยแลนด์ เซมิโปรลีก 
ประวัติสโมสร.
สโมสรฟุตบอลสยามก่อตั้งขึ้นครั้งแรกเมื่อปี พ.ศ. 2549 ในชื่อแรกเริ่มคือ สมาคมกีฬาบางกอกกล๊าส เป็นสโมสรฟุตบอลของโรงงานบางกอกกล๊าส ซึ่งเป็นโรงงานในเครือของสิงห์ คอร์เปอเรชั่น เพื่อส่งเข้าร่วมการแข่งขันฟุตบอลดิวิชั่นถ้วยพระราชทานฯ เป็นฟุตบอลลีกสมัครเล่นของทางสมาคมกีฬาฟุตบอลแห่งประเทศไทยในขณะนั้น หลังจากที่ฝ่ายบริหารสมาคมกีฬาบางกอกกล๊าสได้เข้าเทคโอเวอร์สโมสรฟุตบอลธนาคารกรุงไทยจากไทยพรีเมียร์ลีกในปี พ.ศ. 2552 และได้เปลี่ยนแปลงสโมสรฟุตบอลธนาคารกรุงไทยเป็นสโมสรฟุตบอลบางกอกกล๊าส สมาคมกีฬาบางกอกกล๊าสที่อยู่ในดิวิชั่นถ้วยพระราชทานฯก็ได้มีการเปลี่ยนแปลงเป็นสโมสรฟุตบอลรังสิต หรือ รังสิต เอฟ.ซี. และเป็นทีมน้องของสโมสรฟุตบอลบางกอกกล๊าส ต่อมา รังสิต เอฟ.ซี. ได้เปลี่ยนแปลงชื่อเป็น สโมสรฟุตบอลธนบุรี บีจี ยูไนเต็ด และเปลี่ยนแปลงกลับมาใช้ชื่อ รังสิต เอฟ.ซี. ตามลำดับ 
หลังจากที่สมาคมกีฬาฟุตบอลแห่งประเทศไทยฯ ซึ่งเป็นผู้จัดการแข่งขันฟุตบอลลีกอาชีพได้มีการเปลี่ยนแปลงระบบลีกอาชีพและให้สโมสรระดับอาชีพสามารถส่งทีมสำรองหรือทีมบีเข้าร่วมการแข่งขันไทยลีก 4 ผู้บริหารสโมสรฟุตบอลบางกอกกล๊าสจึงเปลี่ยนแปลง รังสิต เอฟ.ซี. เป็น สโมสรฟุตบอลบางกอกกล๊าส ทีมบี หรือ บางกอกกล๊าส เอฟ.ซี. บี เพื่อเป็นทีมสำรองของ บีจีเอฟซี ต่อมาสโมสรได้มีการเปลี่ยนแปลงเป็นสโมสรฟุตบอลบีจีซี หรือ บีจีซี เอฟ.ซี. และในปี พ.ศ. 2562 สโมสรเกิดการเปลี่ยนแปลงครั้งใหม่เป็นสโมสรฟุตบอลสยาม หรือ สยาม เอฟ.ซี. และได้แยกทีมออกจากการเป็นทีมน้องและทีมสำรองของสโมสรฟุตบอลบางกอกกล๊าส หรือ สโมสรฟุตบอลบีจี ปทุม ยูไนเต็ด ในปัจจุบัน
ในฤดูกาล 2019 สโมสรได้ลงนามบันทึกข้อตกลงความร่วมมือทางด้านกีฬาฟุตบอลกับวิทยาลัยเทคนิคราชสิทธาราม
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
เจอรีส์เกม

เจอรีส์เกม  เป็นแอนิเมชันคอมพิวเตอร์แบบสั้นๆ ผลิตโดยพิกซาร์ ออกเมื่อวันที่ 25 พฤศจิกายน 1997
เนื้อเรื่อง.
ชายชรากำลังเล่นหมากรุกอยู่คนเดียว เขาได้สับเปลี่ยนมาเล่นอีกด้าน และเขาเล่นกับตัวเอง
เผยแพร่.
"เจอรีส์เกม" เปิดตัวในวันที่ 24 พฤศจิกายน ค.ศ. 1997 ที่ Laemmle's Monica Theater ในแซนตามอนิกา รัฐแคลิฟอร์เนีย จากนั้นมีการนำเรื่องสั้นนี้ไปใส่ในภาพยนตร์"ตัวบั๊กส์ หัวใจไม่บั๊กส์"รอบฉายโรงภาพยนตร์ใน ค.ศ. 1998 และภายหลังเผยแพร่ในวีเอชเอสและดีวีดีของภาพยนตร์เรื่องเดียวกัน
การล้อมโอซากะ

การล้อมโอซากะ  เป็นชุดของการต่อสู้ที่ดำเนินการโดยรัฐบาลโชกุนโทกูงาวะของญี่ปุ่นกับตระกูลโทโยโตมิ และจบลงด้วยการทำลายล้างตระกูลโทโยโตมิ โดยแบ่งออกเป็นสองช่วง (การรบในฤดูหนาวและฤดูร้อน) และกินเวลาตั้งแต่ปี ค.ศ. 1614 ถึง 1615 การล้อมได้ยุติการต่อต้านรัฐบาลโชกุนครั้งใหญ่ครั้งสุดท้าย การสิ้นสุดของความขัดแย้งบางครั้งเรียกว่าการสงบศึกเก็นนะ (元和偃武) เพราะศักราชถูกเปลี่ยนจากเคโชเป็นเก็นนะทันทีหลังจากการล้อมสิ้นสุดลง
เบื้องหลัง.
เมื่อโทโยโตมิ ฮิเดโยชิถึงแก่อสัญกรรมในปี ค.ศ. 1598 ญี่ปุ่นก็ตกอยู่ภายใต้การปกครองของสภาผู้อาวุโสทั้งห้า ซึ่งโทกูงาวะ อิเอยาซุมีอำนาจสูงสุด หลังจากเอาชนะอิชิดะ มิตสึนาริในยุทธการที่เซกิงาฮาระในปี ค.ศ. 1600 อิเอยาซุก็ปกครองญี่ปุ่นด้วยตัวเองและล้มเลิกสภา ในปี ค.ศ. 1603 รัฐบาลโชกุนโทกูงาวะได้ก่อตั้งขึ้น โดยมีเมืองหลวงอยู่ที่เอโดะ ฮิเดโยริซึ่งเป็นลูกชายคนเดียวของฮิเดโยชิและแม่ของเขาคือโยโดะ โดโนะได้รับอนุญาตให้อยู่ที่ปราสาทโอซากะ ป้อมปราการที่เคยเป็นที่อยู่อาศัยของฮิเดโยชิ และฮิเดโยริยังคงถูกกักขังอยู่ในปราสาทแห่งนี้เป็นเวลาหลายปี นอกจากนี้ เพื่อเป็นกลไกในการควบคุม เห็นพ้องกันว่าในปี ค.ศ. 1603 เขาจะแต่งงานกับลูกสาวของฮิเดตาดะคือเซ็นฮิเมะที่เกี่ยวข้องกับทั้งสองตระกูล อิเอยาซุพยายามสร้างระบอบการปกครองที่ทรงอำนาจและมั่นคงภายใต้การปกครองของตระกูลของเขาเอง มีเพียงโทโยโตมิที่นำโดยโทโยโตมิ ฮิเดโยริ ลูกชายของฮิเดโยชิภายใต้อิทธิพลของโยโดะ โดโนะแม่ของเขาเท่านั้นที่ยังคงเป็นอุปสรรคต่อเป้าหมายนั้น
จอห์น ดิลลิงเจอร์

จอห์น ดิลลิงเจอร์  อดีตอาญชากรชื่อดังชาวอเมริกัน
จอห์น ดิลลิงเจอร์ มีชื่อเต็มว่า จอห์น เฮอร์เบิร์ต ดิลลิงเจอร์ จูเนียร์ (John Herbert Dillinger, Jr.) มีเชื้อสายเยอรมัน เกิดเมื่อวันที่ 22 มิถุนายน ค.ศ. 1903 ที่อินดีแอนาโปลิส รัฐอินดีแอนา ในครอบครัวฐานะปานกลาง แต่ด้วยการเป็นผู้ไม่มีการศึกษาและก่ออาชญากรรมมาตั้งแต่ยังเด็ก และมีความสัมพันธ์กับผู้หญิงที่เป็นเครือญาติกัน ทำให้ดิลลิงเจอร์ถูกจองจำในทัณฑสถานเยาวชน
เมื่อพ้นออกมา ดิลลิงเจอร์ก่อคดีอาญาเป็นครั้งแรกด้วยการปล้นร้านขายของชำแห่งหนึ่งในอินดีแอนาโปลิส และถูกจองจำในวันที่ 16 กันยายน ค.ศ. 1924 หลังจากก่อคดีมา 10 วัน ด้วยโทษเป็นเวลา 10 ปี ในระหว่างนี้ทำให้ดิลลิงเจอร์ได้รู้จักกับอาชญากรมากมายในนั้น เมื่อพ้นโทษออกมาในกลางปี ค.ศ. 1933 ดิลลิงเจอร์ก็สร้างชื่อเสียงด้วยการปล้นธนาคารใหญ่ ๆ ถึง 11 ครั้ง ได้ยอดเงินรวม 3 แสนดอลลาร์สหรัฐ มีเจ้าหน้าที่ตำรวจและประชาชนทั่วไปเสียชีวิตถึง 15 ราย และบาดเจ็บ 17 คน สร้างความสั่นสะเทือนไปทั่วประเทศ และหลายหน่วยงานทางรัฐ เช่น เอฟบีไอ ถึงขนาดที่ เฮอร์เบิร์ต ฮูเวอร์ ประธานาธิบดีสหรัฐอเมริกา ซึ่งในขณะนั้นดำรงตำแหน่งผู้อำนวยการใหญ่ของเอฟบีไอ ประกาศผ่านทางวิทยุกระจายเสียงว่า เป็น "ศัตรูของรัฐอันดับหนึ่ง"
ดิลลิงเจอร์เคยถูกจับถึง 3 ครั้ง แต่ก็สามารถหลบหนีออกมาได้ทุกครั้ง ด้วยความช่วยเหลือของบรรดาลูกน้อง ในช่วงท้ายของการก่อคดี แก๊งค์ของดิลลิงเจอร์ขยายอิทธิพลในชิคาโก ในขณะที่เอฟบีไอก็ตั้งหน่วยงานขึ้นมาไล่ล่าเช่นเดียวกัน
ดิลลิงเจอร์ เสียชีวิตลงด้วยวัยเพียง 31 ปี เมื่อวันที่ 22 กรกฎาคม ค.ศ. 1934 เมื่อเอฟบีไอวางแผนให้ดิลลิงเจอร์ไปชมภาพยนตร์กับผู้หญิงสาวสองคน เมื่อเสร็จแล้ว ในสถานการณ์หน้าโรงภาพยนตร์ ในรัฐอิลลินอย ดิลลิงเจอร์เห็นถึงความผิดปกติ และพยายามหนี แต่ก็ไม่รอดเมื่อถูกเจ้าหน้าที่วิสามัญฆาตกรรมด้วยกระสุนไปทั้งหมด 5 นัด ถูกเป้า 3 นัด
หลังจากดิลลิงเจอร์เสียชีวิตลงแล้ว แก๊งค์ของเขาก็ค่อย ๆ ถูกกำจัดลงเรื่อย ๆ เป็นอันปิดฉากตำนานอาชญากรลือชื่อของสหรัฐอเมริกา ในช่วงทศวรรษที่ 30
ถึงแม้ว่าดิลลิงเจอร์จะเป็นอาชญากร แต่ก็มีผู้คนส่วนหนึ่งชื่นชมเขาอยู่ไม่น้อย ถึงขนาดก่อตั้งเป็นชมรม และมีกิจกรรมไปเยี่ยมเยือนหลุมฝังศพของเขาเป็นประจำทุกปี
เรื่องราวของจอห์น ดิลลิงเจอร์ ถูกยกให้เป็นตำนานอาชญากรของสหรัฐอเมริกา เช่นเดียวกับ อัล คาโปน, บอนนี่แอนด์ไคลด์ หรือลัคกี้ ลูเซียโน่ มีการสร้างเป็นภาพยนตร์หรือซีรีส์ต่าง ๆ มากมาย โดยเฉพาะในปี ค.ศ. 2009 ในเรื่อง "Public Enemies" จากการกำกับของ ไมเคิล แมนน์ โดยมี จอห์นนี่ เด็ปป์ รับบทเป็น จอห์น ดิลลิงเจอร์ และคริสเตียน เบลล์ รับบท เมลวิน เพอร์วิส เจ้าหน้าที่เอฟบีไอ ผู้เป็นตัวตั้งตัวตีในการไล่ล่าดิลลิงเจอร์
คิ

คิ เป็นคะนะของภาษาญี่ปุ่นตัวหนึ่ง ฮิระงะนะเขียนว่า き มีที่มาจากตัวเขียนหวัดของมันโยงะนะ 幾 และคะตะกะนะเขียนว่า キ มีที่มาจากการดัดแปลงตัวเขียนหวัดของมันโยงะนะ 幾 ออกเสียงว่า #เปลี่ยนทาง เมื่อเติมดะกุเต็งจะออกเสียงว่า #เปลี่ยนทาง ในพยางค์แรก และแปรเสียงอยู่ระหว่าง กับ ในพยางค์อื่น
き เป็นอักษรลำดับที่ 7 อยู่ระหว่าง か (คะ) กับ く (คุ) ในการจัดลำดับอักษรปัจจุบัน ส่วนการจัดลำดับแบบอิโระฮะ き เป็นอักษรลำดับที่ 38 อยู่ระหว่าง さ (ซะ) กับ ゆ (ยุ)
อักษรแบบอื่น.
ข้อความภาษาญี่ปุ่นทั่วไปไม่เติมฮันดะกุเต็งบนคิ แต่อาจนักภาษาศาสตร์อาจเติมฮันดะกุเต็งบนคิ き゚, キ゚ เพื่อแสดงเสียง 
ลำดับขีด.
ฮิระงะนะ き มีลำดับขีด 3 หรือ 4 ขีดดังนี้
คะตะกะนะ キ มีลำดับขีด 3 ขีดดังนี้
คันจิ.
ตัวอย่างคันจิที่อ่านว่าคิ และขึ้นต้นด้วยคิ มีดังนี้
ทงกัตสึ

ทงกัตสึ  เป็นอาหารญี่ปุ่น ทำจากเนื้อหมูหั่นเป็นแผ่นหนาราวสองเซนติเมตร หมักด้วยเกลือและพริกไทย โรยแป้งบาง ๆ ชุบแป้งผสมไข่และน้ำที่ตีจนเหลวเข้ากัน ชุบเกล็ดขนมปังซึ่งเรียก "ปังโกะ" อีกชั้น แล้วทอดจนสุก รับประทานกับอาหารอื่น เป็นต้นว่าข้าวสวย กะหล่ำใบ หรือซุปมิโซะ 
โปรตุเกสเป็นผู้นำเข้าทงกัตสึมายังญี่ปุ่น และเดิมเรียก "คัตสึเร็ตสึ" (カツレツ) และเรียกโดยย่อว่า "คัตสึ" ทั้งนับเป็นอาหารในเหล่า "โยโชกุ" คือ อาหารญี่ปุ่นบรรดาซึ่งดัดแปลงจากอาหารยุโรปในปลายคริสต์ศตวรรษที่ 19 ถึงต้นคริสต์ศตวรรษที่ 20
คัตสึเร็ตสึดั้งเดิมนั้นใช้เนื้อวัวปรุง ส่วนเนื้อหมูที่นิยมกันในปัจจุบันนั้นเริ่มใช้ ณ ร้านอาหารยุโรปแห่งหนึ่งในย่านกินซะ กรุงโตเกียว เมื่อ ค.ศ. 1890
คำ "ทงกัตสึ" หมายความว่า คัตสึที่ทำจากเนื้อหมู และบัญญัติขึ้นในคริสต์ทศวรรษ 1930
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 หรือที่นิยมเรียกกันสั้น ๆ ว่า 2535/2 มีขึ้นเมื่อวันที่ 13 กันยายน พ.ศ. 2535 พรรคประชาธิปัตย์ได้ 79 ที่นั่ง จากทั้งหมด 360 ที่นั่ง ไม่ถึงกึ่งหนึ่งของสภาจึงต้องตั้งรัฐบาลผสม ผู้มีสิทธิเลือกตั้งคิดเป็น 61.6%
การเลือกตั้งครั้งนั้นนับการเลือกตั้งครั้งหนึ่งที่ผู้คนตื่นตัวเป็นอย่างมาก เพราะเป็นการเลือกตั้งครั้งแรกหลังเหตุการณ์พฤษภาทมิฬ ที่เกิดขึ้นมาก่อนหน้านั้น นับเป็นการสิ้นสุดของอำนาจเผด็จการทหาร โดย คณะรักษาความสงบเรียบร้อยแห่งชาติ (รสช.) ที่เข้ามาด้วยการรัฐประหารในวันเสาร์ที่ 23 กุมภาพันธ์ พ.ศ. 2534
ผลการเลือกตั้ง พรรคประชาธิปัตย์ ที่ถือเป็นพรรคฝ่ายค้านที่คัดค้านการดำรงตำแหน่งนายกรัฐมนตรีของ พลเอก สุจินดา คราประยูร สมาชิกของคณะ รสช. ที่มิได้มาจากการเลือกตั้ง ได้รับชัยชนะ ด้วยคะแนนเสียงที่ได้มาเป็นลำดับที่หนึ่ง ด้วยจำนวน 79 เสียง จึงเป็นแกนนำในการจัดตั้งรัฐบาล ซึ่งผสมด้วยพรรคการเมืองอีก 4 พรรค คือ พรรคความหวังใหม่, พรรคพลังธรรม, พรรคเอกภาพ และพรรคกิจสังคม มีจำนวนผู้มาใช้สิทธิเลือกตั้งทั้งหมดร้อยละ 42 นับว่ามากกว่าการเลือกตั้งก่อนหน้านั้น เมื่อเดือนมีนาคม ราวร้อยละ 5 มีจำนวนบัตรเสียคิดเป็นร้อยละ 1.27 และมีการรณรงค์การเลือกตั้งครั้งนั้นมิให้มีการทุจริต โดยคณะกรรมการองค์กรกลาง ใช้คำขวัญที่ว่า "ขายเสียง ขายสิทธิ เหมือนขายชีวิต ขายชาติ" การเลือกตั้งครั้งนี้เป็นครั้งล่าสุดที่พรรคประชาธิปัตย์ชนะการเลือกตั้ง
ผลการเลือกตั้ง.
ผลการเลือกตั้งสมาชิกสภาผู้แทนราษฎรจากพรรคที่สังกัด ณ วันที่ได้รับเลือกตั้ง
ยากุป โกลัส

ยากุป โกลัส (3 พฤศจิกายน ค.ศ. 1882 – 13 สิงหาคม ค.ศ. 1956) มีชื่อจริงคือ มิตส์เกียวิช กันสตัญชิน มีคัยลาวิช  เป็นทั้งนักเขียนและกวีของประชาชนชาวเบลารุสแห่งเบลารุสสาธารณรัฐสังคมนิยมโซเวียต (ค.ศ. 1926) และเป็นสมาชิก (ค.ศ. 1928) และรองประธาน (ตั้งแต่ ค.ศ. 1929) ของบัณฑิตยสถานวิทยาศาสตร์เบลารุส
ในผลงานของเขา ยากุป โกลัส เป็นที่รู้จักในด้านความเห็นอกเห็นใจต่อชาวชนบทเบลารุสสามัญชน นี่เป็นสิ่งที่เห็นได้ชัดจากนามปากกาของเขาที่ใช้ชื่อ "โกลัส" ซึ่งหมายถึง "กรรณแห่งเมล็ดพืช" ในภาษาเบลารุส เขาได้เขียนบทกวีสะสมชุด "เพลงแห่งการถูกจองจำ"
(ค.ศ. 1908) และ "เพลงแห่งความเศร้าโศก" (ค.ศ. 1910), บทกวี "แผ่นดินใหม่" (ค.ศ. 1923) และ "นักดนตรีไซมอน" (ค.ศ. 1925) ตลอดจนเรื่องแต่ง และบทละครต่างๆ บทกวีของเขาชุด "กระท่อมของชาวประมง" (ค.ศ. 1947) เป็นเรื่องราวเกี่ยวกับการต่อสู้หลังจากการรวมกันของเบลารุสกับรัฐโซเวียต ผลงานไตรภาคของเขาชุด "ที่ทางแยก"
(ค.ศ. 1954) เป็นเรื่องราวเกี่ยวกับชีวิตก่อนการปฏิวัติของชาวชนบทเบลารุสกับปัญญาชนประชาธิปไตย เขาได้รับรางวัลรัฐสหภาพโซเวียต ใน ค.ศ. 1946 และ 1949
หน่วยวัด

หน่วยวัด  คือขนาดของปริมาณที่แน่นอน ซึ่งถูกนิยามและใช้โดยข้อตกลงหรือกฎหมาย ที่ใช้เป็นมาตรฐานสำหรับการวัดปริมาณทางกายภาพ โดยปริมาณทางกายภาพอื่นๆ สามารถเขียนแทนได้ในรูปผลคูณของหน่วยวัด
ตัวอย่างเช่น ความยาว เป็นปริมาณทางกายภาพ โดยเมตร (สัญลักษณ์ m) เป็นหน่วยความยาวที่แสดงถึงความยาวซึ่งถูกกำหนดไว้อย่างแน่นอน ดังนั้น เมื่อต้องการสื่อถึงความยาว "10 เมตร" (หรือ 10 m) ความหมายที่แท้จริงจะหมายถึง 10 เท่าของความยาวซึ่งถูกกำหนดไว้อย่างแน่นอนที่เรียกว่า "เมตร"
นิยาม ข้อตกลง และการใช้งานหน่วยวัดต่างๆ ได้มีบทบาทที่สำคัญสำหรับการทำความเข้าใจองค์ความรู้ต่างๆ ของมนุษย์ตั้งแต่ยุคแรกจนถึงยุคปัจจุบัน โดยได้มีระบบการวัดหลายระบบที่ใช้กันอย่างแพร่หลาย และปัจจุบันก็ได้มีมาตรฐานสากลที่เรียกว่าระบบหน่วยวัดระหว่างประเทศ หรือระบบเอสไอขึ้น ซึ่งเป็นรูปแบบปัจจุบันของระบบเมตริก
วิลเลียม จี. มอร์แกน

วิลเลียม จี. มอร์แกน (ค.ศ. 1870-1942) เป็นผู้คิดค้นกีฬาวอลเลย์บอล หรือเดิมเรียก "มินโทเนตต์" (Mintonette) เขาเกิดในล็อกพอร์ต รัฐนิวยอร์ก สหรัฐอเมริกา เขาพบกับเจมส์ ไนสมิท ผู้คิดค้นกีฬาบาสเกตบอล ขณะที่มอร์แกนกำลังศึกษาอยู่ที่วิทยาลัยสปริงฟีลด์ รัฐแมสซาชูเซตส์ ใน ค.ศ. 1892 เช่นเดียวกับไนสมิท มอร์แกนเข้าทำงานในด้านพลศึกษาที่วายเอ็มซีเอ (ชื่อไทยแปลว่า เยาวมานพคริสเตียนอมาตยสมาคม) โดยได้รับอิทธิพลจากไนสมิทและบาสเกตบอล ใน ค.ศ. 1895 ที่โฮลโยค รัฐแมสซาชูเซตส์ มอร์แกนได้คิดค้น "มินโทเนตต์" ซึ่งเป็นกีฬาประเภททีมที่รุนแรงน้อยกว่า ซึ่งเหมาะสมสำหรับสมาชิกที่มีอายุมากของวายเอ็มซีเอมากกว่า แต่ยังเป็นกีฬาที่ยังต้องอาศัยทักษะด้านกรีฑา ภายหลังอัลเฟรดเอสฮัลสตีด เฝ้าชมมินโทเนตต์และเปลี่ยนชื่อเป็น "วอลเลย์บอล" เพราะหัวใจของกีฬา คือ การ "เล่นวอลเลย์บอล" ไปและกลับข้ามตาข่าย
มอร์แกนเสียชีวิตใน ค.ศ. 1942 มีโรงเรียนประถมในไฮลโยค ชื่อ โรงเรียนวิลเลียม มอร์แกน ซึ่งตั้งตามชื่อเขา
สุรสิทธิ์ วงศ์วิทยานันท์

สุรสิทธิ์ วงศ์วิทยานันท์ (เกิด 11 สิงหาคม พ.ศ. 2501) อดีตนายทะเบียนพรรคพลังประชารัฐ อดีตสมาชิกสภาผู้แทนราษฎร แบบบัญชีรายชื่อ อดีตสมาชิกสภาผู้แทนราษฎร แบบสัดส่วน และอดีตสมาชิกวุฒิสภาจังหวัดกำแพงเพชร
ประวัติ.
สุรสิทธิ์ วงศ์วิทยานันท์ เกิดเมื่อวันที่ 11 สิงหาคม พ.ศ. 2501 เป็นบุตรของนายจั๊ว และนางเล็ก แซ่เตียว มีพี่น้อง 5 คน สำเร็จการศึกษาศิลปศาสตรบัณฑิต สาขาศิลปศาสตร์ และศิลปศาสตรมหาบัณฑิต สาขายุทธศาสตร์การพัฒนา มหาวิทยาลัยราชภัฏนครสวรรค์ สมรสกับนางโชติมา มีบุตร 2 คน
งานการเมือง.
อดีตเป็นผู้ใหญ่บ้านหมู่ 5 บ้านปางมะค่า และกำนันตำบลปางมะค่า อำเภอขาณุวรลักษบุรี ตามลำดับ ปี พ.ศ. 2549 ลงสมัครรับเลือกตั้งเป็นสมาชิกวุฒิสภาจังหวัดกำแพงเพชรเป็นสมาชิกวุฒิสภาไทย ชุดที่ 9 จนกระทั่งถึง การรัฐประหาร 19 กันยายน พ.ศ. 2549 ต่อมาในการเลือกตั้งสมาชิกสภาผู้แทนราษฎรปี พ.ศ. 2550 นายสุรสิทธิ์สมัครเข้าสังกัดพรรคพลังประชาชน และลงเลือกตั้งแบบสัดส่วน กลุ่มที่ 1 ลำดับที่ 7 ไม่ได้รับการเลือกตั้งในคราวแรก แต่ได้รับเลือกขึ้นมาเป็นสมาชิกสภาผู้แทนราษฎรเมื่อวันที่ 28 พฤศจิกายน พ.ศ. 2551
ในการเลือกตั้งปี พ.ศ. 2554 นายสุรสิทธิ์ย้ายไปลงในระบบเขต ในเขตเลือกตั้งที่ 2 จังหวัดกำแพงเพชร สังกัดพรรคเพื่อไทย แต่ไม่ได้รับการเลือกตั้ง โดยพ่ายให้กับนายปรีชา มุสิกุล จากพรรคประชาธิปัตย์ ต่อมาได้รับการแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย (ประจำนายชูชาติ หาญสวัสดิ์ รัฐมนตรีช่วยว่าการกระทรวงมหาดไทย) ในรัฐบาลนางสาวยิ่งลักษณ์ ชินวัตร และ ที่ปรึกษารัฐมนตรีช่วยว่าการกระทรวงคมนาคม ตามลำดับ 
ในปี พ.ศ. 2562 ได้รับเลือกตั้งเป็น ส.ส.แบบบัญชีรายชื่อ พรรคพลังประชารัฐ
สมาชิกสภาผู้แทนราษฎร.
สุรสิทธิ์ วงศ์วิทยานันท์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
แบคทีเรียที่ตรึงไนโตรเจนได้

แบคทีเรียที่ตรึงไนโตรเจนได้ (Nitrogen fixing bacteria หรือ Diazotroph) เป็นแบคทีเรียหรืออาร์เคียที่ใช้ก๊าซไนโตรเจนเป็นแหล่งไนโตรเจนได้ โดยเปลี่ยนก๊าซไนโตรเจนให้กลายเป็นแอมโมเนีย
ชนิดของแบคทีเรียที่ตรึงไนโตรเจนได้.
แบคทีเรียที่อยู่ร่วมกับสิ่งมีชีวิตอื่น.
ตัวอย่างแบคทีเรียในกลุ่มนี้ เช่นไรโซเบียมที่เกิดปมกับพืชตระกูลถั่ว แฟรงเคียที่เกิดปมกับพืชชนิดอื่น และอนาบีนาที่อยู่กับแหนแดง เป็นต้น
แบคทีเรียที่อยู่เป็นอิสระ.
แบคทีเรียกลุ่มนี้เป็นกลุ่มที่อาศัยอยู่อย่างเป็นอิสระในดินหรือสิ่งแวดล้อมอื่นๆ สามารถตรึงไนโตรเจนจากอากาศได้โดยไม่ต้องอาศัยคาร์โบไฮเดรตหรือแหล่งพลังงานจากพืช จุลินทรีย์พวกนี้อาศัยแหล่งพลังงานจากอินทรียวัตถุที่อยู่ในดิน ดังนั้นกิจกรรมของจุลินทรีย์พวกนี้จึงไม่ต้องการภาวะอยู่ร่วมกับพืช (non-symbiotic) ได้แก่ "Azotobacter" ซึ่งเป็นแบคทีเรียที่เจริญได้ดีในสภาพที่มีอากาศถ่ายเทดีและ "Clostridium" ซึ่งเป็นแบคทีเรียที่เจริญได้ดีในสภาพอับอากาศ (anaerobic bacteria)
เฟมาร์น

เฟมาร์น  เป็นเกาะในทะเลบอลติก นอกจากฝั่งทิศตะวันออกของรัฐชเลสวิช-ฮ็อลชไตน์ ประเทศเยอรมนี อยู่ในเขตโอสโทรลชไตน์ ตั้งเป็นเมืองตั้งแต่ปี ค.ศ. 2003 เมืองมีประชากร 12,942 คน (31 ธันวาคม ค.ศ. 2010)
ราโชมอน (ภาพยนตร์)

ราโชมอน  เป็นภาพยนตร์ญี่ปุ่นแนวลึกลับอาชญากรรมปี ค.ศ. 1950 กำกับโดยอากิระ คูโรซาวะ ร่วมกับตากล้องคาซูโอะ มิยางาวะ นำแสดงโดยโทชิโร่ มิฟูเนะ, มาซายูกิ โมริ, มาจิโกะ เคียว และ ทากาชิ ชิมูระ ดัดแปลงจากเรื่องสั้นของรีวโนซูเกะ อากูตางาวะ สองเรื่อง (ได้แก่ "ราโชมอน" ซึ่งเป็นที่มาของฉาก และ "ในป่าละเมาะ" ซึ่งเป็นที่มาของตัวละครและเรื่อง)
"ราโชมอน"เป็นภาพยนตร์ที่ทำให้ อากิระ คูโรซาวะและภาพยนตร์ญี่ปุ่นทั้งหมดได้รับความสนใจจากผู้ชมชาวตะวันตก แม้จะฉายเพียงไม่กี่โรงก็ตาม และถือเป็นผลงานชิ้นเอกเรื่องหนึ่งของคูโรซาวะอีกด้วย
อะกรูวีไคนด์ออฟเลิฟ

อะกรูวีไคนด์ออฟเลิฟ  เป็นเพลงป็อปที่แต่งขึ้นในปี ค.ศ. 1965 โดย โทนี ไวน์ และแคโรล เบเยอร์ เซเกอร์ นักแต่งเพลงชาวอเมริกัน ดัดแปลงทำนองมาจากท่อนรอนโด ของโซนาตาหมายเลข 5 ในบันไดเสียง จี เมเจอร์ (Sonatina No.5 in G major, op. 36) ผลงานในปี ค.ศ. 1797 ของมูซิโอ คลีเมนตี (1752-1832) คีตกวีชาวอิตาเลียน
เพลงนี้ได้รับการบันทึกเสียงครั้งแรกในปี ค.ศ. 1965 โดยวงดูโอชื่อ ไดแอนแอนด์แอนนิตา (Dianne & Annita) และมีการบันทึกเสียงอีกหลายครั้ง โดยแพตตี ลาเบลล์ (1965), เพทูลา คลาร์ก (1966), เดอะไมนด์เบนเดอส์ (1965), ฟิล คอลลินส์ (1988) และนีล ไดมอนด์ (1993)
ในปี 1965 กลุ่มดนตรีป็อปชื่อ เดอะไมนด์เบนเดอส์ (The Mindbenders) จากเมืองแมนเชสเตอร์ ได้บันทึกเสียงซิงเกิลเพลงนี้ และประสบความสำเร็จเป็นอย่างสูง ขึ้นถึงอันดับ 2 ชาร์ตซิงเกิลแห่งสหราชอาณาจักร และบิลบอร์ดฮอต 100 
ต่อมาในปี 1988 ฟิล คอลลินส์ ได้บันทึกเสียงเพลงนี้เพื่อประกอบภาพยนตร์เรื่อง "บัสเตอร์" (1988) ที่เขาแสดงนำ ซิงเกิลฉบับนี้ขึ้นถึงอันดับหนึ่งทั้งในสหราชอาณาจักร และสหรัฐอเมริกา เป็นซิงเกิลเดียวของคอลลินส์ที่ขึ้นถึงอันดับ 1 ในทั้งสองประเทศ และทำให้เขาได้รับการเสนอชื่อเข้าชิงรางวัลแกรมมี สาขานักร้องชายยอดเยี่ยม ประเภทเพลงป็อป ครั้งที่ 31 แต่พ่ายแพ้ให้กับบ็อบบี แมคเฟอร์ริน
ปลาปักเป้าหนามทุเรียนหนามยาว

ปลาปักเป้าหนามทุเรียนหนามยาว หรือ ปลาปักเป้าสามแถบ ([[ชื่อวิทยาศาสตร์]]: "Diodon holocanthus") เป็น[[ปลาปักเป้า]][[สปีชีส์|ชนิด]]หนึ่ง จัดอยู่ใน[[Diodontidae|วงศ์ปลาปักเป้าฟัน 2 ซี่]] (Diodontidae)
มีตัวค่อนข้าง[[ทรงกลม|กลม]]และแบนทางด้านบนเล็กน้อย หัวขนาดใหญ่เรียวเล็กลงไปทางหาง ตากลมโตกลอกไปมาได้และมีหนังตายื่นลงมาเป็นติ่ง ปากหนามีฟันเชื่อมต่อกัน ครีบหูมีขนาดใหญ่คลี่ออกคล้ายพัด ครีบหลังมีอันเดียวอยู่เยื้องไปทางหาง ไม่มีครีบท้อง ครีบทวารอยู่ตรงกับครีบหลัง ครีบหางโค้งกลม ขนาดโตเต็มที่ได้ถึง 50 [[เซนติเมตร]] ผิวลำตัวเป็นหนังย่นและมีหนามแข็งพับลู่ไปทางหาง ซึ่งเมื่ออยู่ในยามปกติก็เห็นได้ชัดเจน แต่จะตั้งขึ้นเมื่อตกใจหรือถูกรบกวนและพองตัวได้ พื้นลำตัวมี[[สีน้ำตาล]][[เขียว]] มีลาย[[จุด]][[สีดำ]]เป็นปื้นตามลำตัวและบนหลัง ซึ่งเมื่อปลาโตขึ้นจุดเหล่านี้จะค่อย ๆ จางไป
จัดเป็นปลาปักเป้าที่มีขนาดใหญ่ชนิดหนึ่ง พบกระจายพันธุ์อย่างกว้างขวางใน[[แนวปะการัง]][[เขตร้อน]]และ[[เขตอบอุ่น]] ตั้งแต่[[ฟลอริดา]], [[บาฮามาส]], [[บราซิล]], [[หมู่เกาะกาลาปากอส]], [[เกาะอีสเตอร์]] รอบ ๆ [[แอฟริกาใต้ (ภูมิภาค)|แอฟริกาใต้]], [[เรอูนียง]], [[ทะเลแดง]], [[มาดากัสการ์]], [[มอริเชียส]], [[หมู่เกาะฮาวาย]], [[อ่าวเบงกอล]], [[อินโด-แปซิฟิก]], [[ทะเลอันดามัน]], [[อ่าวไทย]], [[อ่าวตังเกี๋ย]], [[ทะเลเหลือง]], [[ทะเลจีนใต้]], [[ทะเลจีนตะวันออก]] พบไปจนถึง[[ทะเลญี่ปุ่น]], [[ทะเลฟิลิปปิน]] และ[[เกรตแบร์ริเออร์รีฟ]]
เป็นปลาที่ไม่ใช้เนื้อในการบริโภค แต่นิยมทำมาเป็น[[เครื่องประดับ]] โดยนำมาสตัฟฟ์เมื่อเวลาที่พองตัวออก และเลี้ยงเป็น[[ปลาสวยงาม]]
รูบีทิวสเดย์

รูบีทิวสเดย์  เป็นเพลงของเดอะโรลลิงสโตนส์ บันทึกเสียงในปี ค.ศ. 1966 วางจำหน่ายซิงเกิลในเดือนมกราคม 1967 คู่กับเพลง "Let's Spend the Night Together" ขึ้นถึงอันดับหนึ่งชาร์ตบิลบอร์ดฮอต 100 และอันดับสามชาร์ตซิงเกิลแห่งสหราชอาณาจักร
เพลงนี้เป็นเพลงแนวบาโรกป็อป แต่งโดยคีธ ริชาร์ด ริชาร์ดเคยให้สัมภาษณ์ว่า เขาแต่งเพลงนี้ในห้องพักโรงแรมที่ลอสแอนเจลิสภายหลังการแสดงที่เมืองนั้น เนื้อเพลงกล่าวถึงกรูปปี สาววัยรุ่นใจแตกที่คอยติดตามชมการแสดงของวง และพลีกายร่วมหลับนอนกับนักดนตรีที่ชื่นชอบ ดังกล่าวถึงในเนื้อเพลงว่า พวกเธอหมุนเวียนเปลี่ยนหน้าไม่ซ้ำกันในแต่ละวัน จนไม่มีใครจำชื่อได้ ("Who could hang a name on you?/When you change with every new day/Still I'm gonna miss you.") ต้องเรียกชื่อไปตามวันว่า "รูบี (วันอังคาร)" 
ริชาร์ดเขียนในหนังสืออัตชีวประวัติว่า เด็กสาวคนนั้นชื่อ ลินดา คีธ ได้รับการแนะนำจากจิมิ เฮนดริกซ์และคบหาเป็นแฟนสาวของเขาอยู่ระยะหนึ่ง เธอเสพยาเสพติดจนเตลิดไป เขาไปที่บ้านของคีธและเล่าเรื่องราวให้พ่อแม่ของเธอฟัง พ่อของคีธติดตามลูกสาวไปถึงนิวยอร์ก ใช้คำสั่งศาลบังคับให้เธอกลับบ้าน กักบริเวณ และเข้ารับการบำบัดยา เธอมองว่าการกระทำของริชาร์ดเป็นการทรยศ และไม่ยอมพูดกับเขาอยู่หลายปี 
นิตยสารโรลลิงสโตนได้จัดให้เพลงนี้อยู่ในอันดับที่ 303 ของ 500 เพลงยอดเยี่ยมตลอดกาล จากการจัดอันดับในปี 2004
บ่างฟิลิปปิน

บ่างฟิลิปปิน (ชื่อวิทยาศาสตร์: "Cynocephalus volans") เป็นสัตว์เลี้ยงลูกด้วยนมชนิดหนึ่ง
บ่างฟิลิปปินจัดเป็นสิ่งมีชีวิตเพียงหนึ่งในสองชนิดเท่านั้นที่อยู่ในอันดับบ่าง (Dermoptera) ที่ยังคงดำรงเผ่าพันธุ์มาจนถึงปัจจุบัน (อีกชนิดหนึ่งนั้นคือ บ่าง ("Galeopterus variegatus")) และเป็นเพียงชนิดเดียวเท่านั้นในสกุล "Cynocephalus"
บ่างฟิลิปปินมีรูปร่างลักษณะคล้ายกับบ่างที่พบในภูมิภาคอินโดจีนและแหลมมลายู แต่มีขนาดที่เล็กกว่าและมีน้ำหนักตัวที่เบากว่า โดยมีความยาวประมาณ 14-17 นิ้ว น้ำหนักประมาณ 1-1.7 กิโลกรัม มีหัวโต หูเล็ก ตาโต พังผืดมีขนาดใหญ่และมีกรงเล็บเท้าเป็นพังผืด สามารถปีนต้นไม้เพื่อร่อนได้อย่างรวดเร็ว และสามารถร่อนได้ไกลกว่า 100 เมตร
บ่างฟิลิปปินมีฟันทั้งหมด 34 ซี่ ใช้สำหรับกินอาหารจำพวก ยอดไม้, ใบไม้อ่อน หรือดอกไม้ มีพฤติกรรมคล้ายกับบ่าง คือ ออกหากินในเวลากลางคืน พักผ่อนในเวลากลางวันตามโพรงไม้หรือพุ่มไม้หนา ใช้เวลาตั้งท้องนาน 2 เดือน ลูกอ่อนจะยังเกาะที่หน้าท้องและดูดนมของแม่
บ่างฟิลิปปิน จะพบได้เฉพาะบนเกาะมินดาเนาและเกาะโบฮอล ในหมู่เกาะฟิลิปปินเท่านั้น ถูกล่าโดยมนุษย์เพื่อนำเนื้อไปทำอาหาร และกำจัดลงเพราะเป็นศัตรูของพืชสวน เช่น มะพร้าว หรือผลไม้ต่าง ๆ เป็นต้น
นกแว่นสีน้ำตาล

นกแว่นสีน้ำตาล หรือ นกแว่นใต้ (ชื่อวิทยาศาสตร์: "Polyplectron malacense") เป็นไก่ฟ้าขนาดกลางในวงศ์ไก่ฟ้าและนกกระทา เป็นญาติใกล้ชิดกับนกแว่นบอร์เนียว ("P. schleiermacheri") ซึ่งแต่เดิมถือเป็นชนิดเดียวกัน ก่อนจะแยกออกจากกันในภายหลัง
ลักษณะ.
นกแว่นสีน้ำตาลเป็นนกขนาดกลางค่อนข้างใหญ่ มีรูปร่างและขนาดคล้ายนกแว่นสีเทาแต่เล็กกว่า คือมีขนาดความยาวลำตัวประมาณ 56–76 เซนติเมตร สีทั่วตัวออกเป็นสีน้ำตาล แว่นมีสีเขียวอมเหลืองเหลือบม่วงแดง และจำนวนแว่นดูจะมีมากกว่านกแว่นสีเทา ขามีเดือยข้างละ 2 เดือย ตัวเมียไม่มีเดือย ขาสีเทา ตัวผู้หางอาจยาวกว่า 25 เซนติเมตร หัวมีพุ่มหงอนเป็นขนสั้น ๆ สีเขียวแกมน้ำเงิน ผิวหน้ามีสีส้ม และจะมีหงอนยาวกว่านกแว่นสีเทา ตัวผู้หนัก 600–700 กรัม ตัวเมียหนัก 450–550 กรัม
การกระจายพันธุ์และถิ่นอาศัย.
พบในคาบสมุทรมลายู สุมาตรา บอร์เนียว ในประเทศไทยพบเฉพาะภาคใต้ตั้งแต่จังหวัดชุมพรลงไปตลอดแนวคาบสมุทรมลายู อาศัยในป่าทึบที่มีต้นไม้หนาแน่น หรือป่าไผ่
เจ้าชายรัชทายาทซุนฮวี

องค์ชายรัชทายาทซุนฮวี (#เปลี่ยนทาง ,1551-1563) เป็นพระราชโอรสองค์แรกและองค์เดียวของ พระเจ้ามยองจง พระราชาองค์ที่ 13 แห่ง ราชวงศ์โชซอน 
พระราชประวัติ.
องค์ชายรัชทายาทซุนฮวี ประสูติเมื่อปี ค.ศ. 1551 เป็นพระราชโอรสของ พระเจ้ามยองจง ที่ประสูติแต่ พระมเหสีอินซุน จากตระกูลชิม มีพระนามเดิมว่าอะไรไม่ปรากฏ
สถาปนาเป็นรัชทายาท.
ในปี ค.ศ. 1557 ตรงกับปีที่ 12 ในรัชกาล พระเจ้ามยองจง ขณะพระชนม์ได้ 6 พรรษาพระราชบิดาได้สถาปนาพระองค์ขึ้นเป็นรัชทายาท
สิ้นพระชนม์.
องค์ชายรัชทายาท สิ้นพระชนม์เมื่อ ค.ศ. 1563 หลังจากดำรงตำแหน่งได้ 6 ปีขณะพระชนมายุเพียง 12 พรรษาในภายหลังพระเจ้ามยองจงได้พระราชทานพระนามให้พระราชโอรสองค์นี้ว่า องค์ชายรัชทายาทซุนฮวี
กวางบึง

กวางบึง หรือ บาราซิงก้า (;) เป็นกวางที่พบในตอนเหนือและตอนกลางของประเทศอินเดียและทางตะวันตกเฉียงใต้ของประเทศเนปาล อดีตพบในประเทศปากีสถานและบังกลาเทศ ชื่อวิทยาศาสตร์ตั้งตามชื่อนักธรรมชาติวิทยาชาวฝรั่งเศส อาลเฟรด ดูโวเซล (Alfred Duvaucel)
คุณสมบัติที่โดดเด่นที่สุดของกวางบึงคือเป็นกวางที่มีกิ่งบนเขา 10 ถึง 14 กิ่งในกวางตัวผู้ที่โตเต็มวัย บางตัวมีถึง 20 กิ่ง ชื่อมาจากลักษณะซึ่งแปลว่า "เขา 12 กิ่ง" ในภาษาฮินดี ในภาษาอัสสัมเรียกว่า "dolhorina"; "dol" แปลว่าบึง ในอินเดียตอนกลางเรียกว่า "goinjak" (ตัวผู้) หรือ "gaoni" (ตัวเมีย)
ลักษณะ.
กวางบึงเป็นกวางขนาดใหญ่พอสมควร สูง จรดไหล่ หัวถึงลำตัวยาว ตัวผู้สูงมีขนาดใหญ่กว่าตัวเมีย ตัวผู้หนัก 170–283 กก. (370–620 ปอนด์) ตัวเมียหนัก 130–145 กก. (290–320 ปอนด์) เขายาวประมาณ เส้นรอบวง เท่าที่บันทึกไว้ยาวสุด
นักรบสงครามข้ามจักรวาล

นักรบสงครามข้ามจักรวาล  เป็นภาพยนตร์ ค.ศ. 2012 ของดิสนีย์ แนวนิยายวิทยาศาสตร์มหากาพย์ ว่าด้วย จอห์น คาร์เตอร์ ซึ่งเป็นตัวละครเอกของ เอ็ดการ์ ไรซ์ เบอร์โรห์ ในซีรีส์ 11 ฉบับ เรื่อง "บาร์ซูม" ซึ่งทางภาพยนตร์ได้ระบุถึงการครบรอบศตวรรษแห่งการปรากฏของตัวละครใน ค.ศ. 1912
อดีตกัปตันสัมพันธมิตร จอห์น คาร์เตอร์ (เทย์เลอร์ คิทช์) ได้ถูกส่งตัวไปยังดาวอังคารอย่างน่าพิศวง (ซึ่งมีชื่อของโลกแห่งนี้ว่า "บาร์ซูม") ซึ่งเขาจะกลายเป็นส่วนหนึ่งของความขัดแย้งระหว่างประเทศแห่งดาวเคราะห์ ซึ่งมีผู้นำอันประกอบด้วย ทาร์ส ทาร์คัส (วิลเลี่ยม เดโฟ) และเจ้าหญิงเดจา ธอริส (ลินน์ คอลลินส์) ซึ่งคาร์เตอร์ได้อุทิศตนเพื่อปกป้องบาร์ซูมและประชาชนของอาณาจักรแห่งนี้
ภาพยนตร์ชุดนี้เป็นผลงานแบบคนแสดงชุดแรกของ แอนดรูว์ สแตนตัน ซึ่งเป็นผู้กำกับ/นักเขียน และร่วมเขียนโดย มาร์ค แอนดรู กับ ไมเคิล เชบอน ภาพยนตร์ชุดนี้สร้างโดย จิม มอร์ริส, โคลิน วิลสัน และ ลินซี่ย์ คอลลินส์ รวมถึงเพลงประกอบโดย ไมเคิล จีอาคีโน
การเปิดตัว.
แม้ว่าการเปิดตัวภาพยนตร์ชุดนี้เดิมกำหนด ณ วันที่ 8 มิถุนายน ค.ศ. 2012 แต่ในเดือนมกราคม ค.ศ. 2010 ทางดิสนีย์ก็ได้เลื่อนกำหนดวันเปิดตัวเป็นวันที่ 9 มีนาคม ค.ศ. 2012 แทน สำหรับเทรลเลอร์ทีเซอร์สำหรับภาพยนตร์รอบปฐมทัศน์ได้จัดขึ้น ณ วันที่ 14 กรกฎาคม ค.ศ. 2011 และได้นำเสนอสื่อ 3 มิติของ "แฮร์รี่ พอตเตอร์กับเครื่องรางยมทูต ภาค 2" รวมถึง "วินนี่เดอะพูห์" ส่วนตัวอย่างภาพยนตร์อย่างเป็นทางการรอบแรกได้จัดฉายเมื่อ 30 พฤศจิกายน ค.ศ. 2011 และในวันที่ 5 กุมภาพันธ์ ค.ศ. 2012 ได้มีการออกอากาศการส่งเสริมภาพยนตร์เชิงพาณิชย์ในรายการแข่งขันซูเปอร์โบวล์
ฌามา

ฌามา (Sha-ma) เป็นวงดนตรีแนวเพลงเพื่อชีวิตสัญชาติไทย ที่มีชื่อเสียงในช่วงปี พ.ศ. 2540 - พ.ศ. 2541 จากเพลง "สาวเทคนิค" ก่อตั้งวงโดยพี่น้องตระกูลกระจ่างเมฆ คือ ทรงกลด, นัดฐา และ กล้า กระจ่างเมฆ โดยสมาชิกวงทั้งหมดเป็นชาวจังหวัดระนอง หลังจากออกอัลบั้มเพลงจำนวนสองชุดแรกภายใต้สังกัด ไอคิว ดี มีเดีย สมาชิกวงต่างแยกย้ายกันไป โดยทรงกลดยังคงมีผลงานเพลงกับค่ายรถไฟดนตรี และอาร์สยามในปัจจุบัน
ชื่อวง ฌามา มาจากภาษาฝรั่งเศส แปลว่า นกกางเขนดง หรือ นกบินหลา อันเป็นสัตว์สัญลักษณ์ของภาคใต้
เพนท์อิท, แบล็ก

เพนท์อิท, แบล็ก  เป็นเพลงจากอัลบัมที่สี่ ชุด "Aftermath" ของวงเดอะโรลลิงสโตนส์ วางจำหน่ายเมื่อวันที่ 13 พฤษภาคม ค.ศ. 1966 เป็นซิงเกิลแรกที่ตัดจากอัลบัมชุดนี้ เดิมเพลงนี้ใช้ชื่อว่า "เพนท์อิทแบล็ก" (Paint It Black) โดยไม่มีเครื่องหมายจุลภาค คีธ ริชาร์ด ผู้แต่งร่วมระบุว่า จุลภาคในชื่อเพลงถูกเติมขึ้นมาโดยบริษัทเดคคาเรเคิดส์ ผู้จัดจำหน่ายแผ่นเสียง
เพลงนี้เป็นผลงานแต่งร่วมกันของสมาชิกทั้งวง คือ มิก แจ็กเกอร์, คีธ ริชาร์ด, ไบรอัน โจนส์ และบิล ไวแมน แต่ในเครดิตเพลงระบุผิดพลาดว่าเป็นผลงานของ "แจ็กเกอร์/ริชาร์ด" แทนที่จะเป็น "Nanker Phelge" เป็นเพลงในแนวไซเคเดลิกร็อก มีกลิ่นอายของดนตรีอินเดีย มีการนำสิตาร์มาร่วมบรรเลงท่อนริฟฟ์โดยไบรอัน โจนส์ เริ่มจากการเล่นดนตรีในห้องอัด โดยไวแมนเริ่มเล่นเปียโนล้อทำนองออร์แกนของเอริก อีสตัน อดีตผู้จัดการวง จากนั้นชาร์ลี วัตต์ มือกลอง เริ่มตีกลองเป็นจังหวะหลักของเพลง และโจนส์เริ่มเล่นท่อนริฟฟ์สิตาร์ที่มีชื่อเสียง ตามด้วยเสียงร้องโดยแจ็กเกอร์ บรรยายความเศร้าโศก การไว้อาลัยของชายหนุ่มที่เพิ่งสูญเสีย จากความตายของคู่รัก
เพลงนี้ได้รับความนิยม ติดอันดับหนึ่งทั้งชาร์ตบิลบอร์ดฮอต 100 และชาร์ตซิงเกิลแห่งสหราชอาณาจักร และยังติดอันดับหนึ่งชาร์ตซิงเกิลของนิตยสารอาร์พีเอ็มในแคนาดา และดัตช์ทอป 40 ในเนเธอร์แลนด์ เป็นซิงเกิลติดอันดับหนึ่งซิงเกิลแรกแรกในประวัติศาสตร์ ที่มีการนำสิตาร์มาบรรเลง นิตยสารโรลลิงสโตนได้จัดให้เพลงนี้อยู่ในอันดับที่ 174 ของ 500 เพลงยอดเยี่ยมตลอดกาล จากการจัดอันดับในปี 2004
เพลงนี้ยังได้รับการบันทึกเสียงโดยเอริก เบอร์ตัน ในอัลบัมชุดแรก " Winds of Change" ของวงดิแอนิมอลส์ ในปี 1967 และในอัลบัม "The Black-Man's Burdon" ของวงเอริก เบอร์ตัน แอนด์ วอร์ ในปี 1970 เวอร์ชันของวอร์นี้มีความยาวถึง 13:41 นาที ซึ่งถือว่าเป็นซิงเกิลที่มีความยาวมากในขณะนั้น และยังแสดงในการแสดงคอนเสิร์ตของเขาอยู่เสมอ
กวางชะมดป่า

กวางชะมดป่า หรือ กวางชะมดแคระ หรือ กวางชะมดจีน (, พินอิน: "Lín shè") เป็นกวางชะมด (Moschidae) ชนิดหนึ่ง
มีความยาวหัวและลำตัวประมาณ 80-100 เซนติเมตร ความยาวหางประมาณ 3.8-6 เซนติเมตร น้ำหนักประมาณ 8-10 กิโลกรัม
ขนตามลำตัวสีน้ำตาลเข้มหรือน้ำตาลเทา ขนบริเวณหน้าอกเป็นสีน้ำตาลเหลือง มีเขี้ยวงอกมาจากริมฝีปากยาวประมาณ 7.5 เซนติเมตร ไม่มีเขาทั้งตัวผู้และตัวเมีย ตัวผู้มีต่อมผลิตกลิ่นที่ใต้ท้องเพื่อใช้ในการประกาศอาณาเขตและสื่อสารกับตัวเมียคล้ายกับกลิ่นของชะมด (Viverridae)
อาศัยอยู่ในที่ราบสูงประมาณ 2,600-3,600 เมตร จากระดับน้ำทะเล ในตอนใต้ของจีนต่อกับภาคเหนือของเวียดนาม ในที่ ๆ มีอากาศหนาวเย็น มีความสามารถในการปีนป่ายต้นไม้ที่มีความลาดเอียงหรือหน้าผาที่มีความสูงไม่มากนักได้เป็นอย่างดี
สำหรับกวางชะมดป่า ในประเทศไทยมีการเลี้ยงเป็นสัตว์เศรษฐกิจเพื่อเอาสารที่ตัวผู้ผลิตออกมา
กวางชะมดไซบีเรีย

กวางชะมดไซบีเรีย (, , , ชื่อวิทยาศาสตร์: "Moschus moschiferus") เป็นกวางชะมด (Moschidae) ชนิดหนึ่ง
มีตัวสั้นป้อม ขนตามลำตัวมีสีน้ำตาลแดง หูตั้ง หางสั้น มีแถบยาวสีขาว 2 แถบ ขนานกันตามความยาวของลำคอ ที่ตะโพกและหลังช่วงท้ายมีจุดสีขาว ไม่มีเขาทั้งตัวผู้และตัวเมีย ตัวผู้มีเขี้ยวบนยาวประมาณ 7 เซนติเมตร โผล่ออกมาจากปากเห็นได้ชัดเจน มีต่อมผลิตกลิ่นอยู่ที่ใต้ท้องระหว่างสะดือกับอวัยวะเพศ
พบกระจายพันธุ์ในเอเชียเหนือ ในป่าไทกาทางตอนใต้ของไซบีเรีย และพบในบางส่วนของมองโกเลีย, มองโกเลียใน, แมนจูเรีย และคาบสมุทรเกาหลี ออกหากินตามลำพังเวลาเช้ามืดหรือพลบค่ำ 
[[หมวดหมู่:แม่แบบคอมมอนส์หมวดหมู่ไม่มีข้อมูลบนวิกิสนเทศ]]
ไมค์ เบลส์

ไมค์ เบลส์ (6 สิงหาคม ค.ศ. 1971 —) เป็นนักกีฬาฮอกกี้น้ำแข็งระดับอาชีพชาวแคนาดา ในตำแหน่งผู้รักษาประตูเขาได้เล่นให้กับทีมบอสตันบรูอินส์ และ ออตตาวาซีเนเตอร์ เขาเข้าเรียนที่มหาวิทยาลัยโอไฮโอสเตต และร่วมลงนามกับบั๊กอายส์ ตั้งแต่ ค.ศ. 1990 ถึง 1992 และได้รับการเกณฑ์จากทางบอสตันให้เข้าเล่นในรอบที่ห้าของรายการ 1990 เอ็นเอชแอลเอ็นทรี่ดราฟท์ เขาร่วมเล่นในการแข่งขันเอ็นเอชแอลโดยเป็นส่วนหนึ่งในสี่ฤดูกาล และมีสถิติสะสมอยู่ที่ 2–15–1 และประตูเฉลี่ยที่ 4.13 ใน 23 เกม เขายังได้เล่นให้กับทีมสตรับอิงไทเกอร์ส ในการแข่งขันดีอีแอล ตั้งแต่ ค.ศ. 2004 ถึง 2010 และในวันที่ 29 มกราคม ค.ศ. 2011 เขาได้เซ็นสัญญาร่วมกับทีม อีเซอรูนโรสเตอร์ส ของดีอีแอล ในตำแหน่งผู้รักษาประตูสแตนบาย
การฝึกสอน.
เมื่อวันที่ 23 กรกฎาคม ค.ศ. 2011 ทีมพิตส์เบิร์กเพนกวินส์ได้จ้างเบลส์เป็นโค้ชพัฒนาฝีมือผู้รักษาประตู รวมถึงผู้ฝึกหัดระดับสมัครเล่น
ปอทะเล

ปอทะเล (ชื่อวิทยาศาสตร์: "Hibiscus tiliaceus") เป็นไม้ยืนต้น ใบรูปหัวใจ ขอบใบหยักถี่ ใต้ใบมีขนอ่อน ๆปกคลุม ดอกสีเหลือง บานตอนสาย พอตกเย็นจะกลายเป็นสีแดงแล้วหลุดร่วงไป ผลแห้ง แตก พบปอทะเลในบริเวณรอยต่อระหว่างน้ำจืดกับน้ำเค็ม 
การใช้ประโยชน์.
เปลือกปอทะเลใช้ทำเชือก ใบเป็นยารักษาแผล เนื้อไม้ของปอทะเลมีความถ่วงจำเพาะ 0.6 นำไปใช้ในงานช่างไม้ได้ เช่นทำเรือ เปลือกไม้และรากใช้ต้มทำยาแก้ไข้ ใบอ่อนกินเป็นผัก ชนพื้นเมืองในฮาวายนำเนื้อไม้ไปสร้างเรือ ประเทศในแถบเอเชียนิยมนำปอทะเลไปทำ ชาวในรัฐเปรัก ประเทศมาเลเซียนำเปลือกทำเป็นผงแห้งใช้รักษาโรคติดต่อทางเพศสัมพันธ์
สารเคมี.
 (Cyanidin-3-glucoside) เป็นแอนโทไซยานินชนิดหลักที่พบในดอกของปอทะเล ใบของปอทะเลมีสารต้านอนุมูลอิสระและ มีกิจกรรมต่อต้าน
ทีวีบีนิวส์

ทีวีบีนิวส์  หรือที่รู้จักกันใน กองข่าวและข้อมูล (新聞及資訊部) เป็นแผนกรวบรวมข่าวจากสถานีโทรทัศน์ทีวีบีของฮ่องกง ซึ่งมีสโลแกนคือ "ทีวีบีใส่ใจ" (無綫新聞 事事關心) นอกจากนี้ ทีวีบีนิวส์ยังทำหน้าที่ในการส่งข่าวตลอด 24 ชั่วโมง
รายการข่าว.
รายงานการสืบสวนและขยายข่าวจะนำเสนอบ่อยครั้งในสามรายการดังต่อไปนี้: ซันเดย์รีพอร์ท (星期日檔案) กับ นิวส์แมกกาซีน (新聞透視) ทางทีวีบีเจด และ เดอะเพิร์ลรีพอร์ท ทางทีวีบีเพิร์ล (明珠檔案) โดยซันเดย์รีพอร์ทและเดอะเพิร์ลรีพอร์ทมุ่งเน้นที่เรื่องราวที่เกี่ยวข้องกับบุคคลและมีวิธีการที่นุ่มนวล ในขณะที่นิวส์แมกกาซีนมุ่งเน้นเพิ่มเติมเกี่ยวกับปัญหาสังคมโดยทั่วไป
แอลัน พาร์ดิว

แอลัน สกอตต์ พาร์ดิว  เกิดเมื่อวันที่ 18 กรกฎาคม ค.ศ. 1961 ที่วิมเบิลดัน กรุงลอนดอน เป็นผู้จัดการทีมฟุตบอลและอดีตนักฟุตบอลอาชีพชาวอังกฤษ
ผลงานของพาร์ดิวที่ประสบความสำเร็จที่สุดคือ การเข้าถึงรอบตัดสินเอฟเอคัพ 2 ครั้ง ในฐานะนักฟุตบอลกับทีมคริสตัลพาเลซ ในปี ค.ศ. 1990 และในฐานะผู้จัดการเวสต์แฮมยูไนเต็ด ในปี ค.ศ. 2006 ถึงแม้ว่าจะพ่ายแพ้ไปในทั้ง 2 ครั้ง 
พาร์ดิว เข้ารับตำแหน่งผู้จัดการทีมนิวคาสเซิลยูไนเต็ด ในปี ค.ศ. 2010 ในต้นฤดูกาล 2014–15 ผลงานของนิวคาสเซิลยูไนเต็ดย่ำแย่มาก โดยแข่งขันไป 6 นัด เก็บคะแนนได้เพียง 3 คะแนนเท่านั้น และยังไม่มีชัยชนะเลย จนมีกระแสเรียกร้องจากผู้สนับสนุนทีมให้พาร์ดิวออกไป แต่เจ้าตัวยืนยันว่าจะไม่ลาออก และหลังจากนั้นผลงานของทีมก็ค่อย ๆ ดีขึ้นในช่วงปลายปีเดียวกัน โดยเอาชนะติดต่อได้ถึง 5 นัด รวมถึงสามารถเอาชนะเชลซี ซึ่งเป็นทีมนำในตารางคะแนนได้ด้วย ที่สนามเซนต์เจมส์พาร์ก โดยถือว่าเป็นความพ่ายแพ้ครั้งแรกของเชลซีในฤดูกาลนี้ด้วย แต่ต่อมาในต้นปี ค.ศ. 2015 พาร์ดิวได้ลาออกจากตำแหน่งนี้ และเข้ารับตำแหน่งผู้จัดการทีมคริสตัลพาเลซ โดยเริ่มงานแรกด้วยการพาทีมเอาชนะทอตนัมฮอตสเปอร์ไปได้ 2-1 ที่สนามเซลเฮิร์ตพาร์ก ทั้งที่เป็นฝ่ายถูกยิงนำไปก่อน 0-1 อีกทั้งทอตนัมฮอตสเปอร์ก่อนหน้านั้นเพียงนัดเดียว เป็นฝ่ายเอาชนะเชลซี ซึ่งเป็นทีมนำในตารางคะแนนมาแล้วด้วย
เกียรติประวัติและผลงานที่ผ่านมา.
ผู้จัดการทีม.
ผ่านเข้าไปเล่นในฟุตบอลยูฟ่ายูโรปาลีก
สนธิสัญญาลาเตรัน

สนธิสัญญาลาเตรัน เป็นหนึ่งในกลุ่มสนธิสัญญาลาเตรัน ค.ศ. 1929 หรือข้อตกลงลาเตรัน ซึ่งเป็นความตกลงสามฉบับที่กระทำใน ค.ศ. 1929 ระหว่างราชอาณาจักรอิตาลีกับสันตะสำนัก ให้สัตยาบันเมื่อวันที่ 7 มิถุนายน ค.ศ. 1929 ยุติ "ปัญหาโรมัน" อิตาลีขณะนั้นอยู่ภายใต้รัฐบาลฟาสซิสต์ รัฐบาลอิตาลีชุดต่อมาทั้งหมดต่างถือสนธิสัญญานี้
กลุ่มสนธิสัญญาลาเตรันประกอบด้วยเอกสารสามฉบับ ดังนี้
การเจรจาเพื่อการชำระหนี้ของปัญหาโรมันเริ่มขึ้นใน ค.ศ. 1926 ระหว่างรัฐบาลอิตาลีกับสันตะสำนัก และเป็นผลให้เกิดความตกลงในข้อตกลงลาเตรันสามฉบับ ลงพระปรมาภิไธยโดย พระเจ้าวิตโตรีโอ เอมานูเอเลที่ 3 แห่งอิตาลี, ลงนามโดย เบนิโต มุสโสลินี นายกรัฐมนตรีอิตาลีและผู้นำ ("ดูเช") แห่งพรรคฟาสซิสต์แห่งชาติ และแทนสมเด็จพระสันตะปาปาปิอุสที่ 11 โดยปีเอโตร กัสปาร์รี เลขาธิการแห่งรัฐคาร์ดินัล เมื่อวันที่ 11 กุมภาพันธ์ ค.ศ. 1929 ความตกลงนี้ลงนามในพระราชวังลาเตรัน จึงเป็นชื่อของสนธิสัญญา
ความตกลงนี้รวมสนธิสัญญาการเมืองซึ่งสถาปนารัฐนครวาติกันและรับรองเอกราชที่บริบูรณ์และเป็นอิสระแก่สันตะสำนัก สมเด็จพระสันตะปาปาถูกผูกมัดให้เป็นกลางในความสัมพันธ์ระหว่างประเทศและงดการไกล่เกลี่ยในข้อถกเถียงเว้นแต่ได้รับการร้องขอจากทุกฝ่ายที่เกี่ยวข้องโดยเฉพาะตลอดไป ความตกลงระหว่างสันตะปาปากับรัฐบาลซึ่งระบุให้นิกายคาทอลิกเป็นศาสนาประจำชาติอิตาลี ความตกลงการเงินได้รับการตอบรับว่าเป็นการชำระหนี้การอ้างสิทธิ์ทั้งหมดของสันตะสำนักต่ออิตาลีซึ่งเกิดจากการสูญเสียอำนาจทางโลกใน ค.ศ. 1870
ปัญหากรุงโรม

ปัญหากรุงโรม  เป็นกรณีพิพาททางการเมืองระหว่างรัฐบาลอิตาลีกับสมเด็จพระสันตะปาปาระหว่าง ค.ศ. 1861 ถึง 1929 
ปัญหากรุงโรมเริ่มขึ้นเมื่อกรุงโรมได้รับการประกาศให้เป็นเมืองหลวงของอิตาลีเมื่อวันที่ 27 มีนาคม ค.ศ. 1861 และสิ้นสุดลงด้วยกลุ่มสนธิสัญญาลาเตรัน ระหว่างรัฐบาลมุสโสลินีกับสมเด็จพระสันตะปาปาปิอุสที่ 11 หลังการยึดกรุงโรมเมื่อวันที่ 20 กันยายน ค.ศ. 1870 สมเด็จพระสันตะปาปาทั้งหลายต่างมองว่าตนเป็น "นักโทษในวาติกัน" (prisoners in the Vatican) ตามคำของสมเด็จพระสันตะปาปาปิอุสที่ 9
(ไอแคนท์เก็ตโน) แซทิสแฟคชัน

(ไอแคนท์เก็ตโน) แซทิสแฟคชัน  หรือ แซทิสแฟคชัน (Satisfaction) เป็นเพลงร็อกของเดอะโรลลิงสโตนส์ แต่งโดยคีธ ริชาร์ด และมิก แจ็กเกอร์ โปรดิวส์โดยแอนดรูว์ ลูก โอลแดม ออกวางจำหน่ายในปี ค.ศ. 1965 มีเนื้อหาเกี่ยวกับความผิดหวังในเรื่องทางเพศ และเกี่ยวกับลัทธิทางการค้าในสหรัฐอเมริกา
ริชาร์ดและแจ็กเกอร์แต่งเพลงนี้ขณะพักอยู่ที่โรงแรมแห่งหนึ่งในเมืองเคลียร์วอเทอร์ สหรัฐอเมริกา เมื่อเดือนพฤษภาคม ค.ศ. 1965 คืนหนึ่งริชาร์ดตื่นขึ้นมาตอนกลางดึกพร้อมกับคิดท่อนริฟฟ์กีตาร์ใหม่ขึ้นมาได้ เขาบันทึกตัวอย่างท่อนกีตาร์นั้นลงม้วนเทป และเขียนไว้ว่า "ฉันยังไม่พอใจ" (I can't get no satisfaction) แล้วกลับไปนอนต่อ 
ต่อมาแจ็กเกอร์ได้เขียนคำร้อง บรรยายถึงความไม่พอใจที่ขณะพักอยู่ที่นั่นทางวงไม่ได้รับอนุญาตให้ซ้อมดนตรี และวิพากษ์การค้าแบบมุ่งหวังผลกำไรในสหรัฐอเมริกา ที่สัมผัสได้ว่าแตกต่างจากในบ้านเกิดของพวกเขาที่สหราชอาณาจักร ในการบันทึกเสียงจริง ริชาร์ดได้ปรับปรุงท่อนริฟฟ์เล็กน้อย เพราะกังวลว่าของเดิมนั้นคล้ายคลึงกับท่อนฮอร์นริฟฟ์ของเพลง "Nowhere To Run" ของวงอาร์แอนด์บี มาร์ธาแอนด์เดอะแวนเดลลาส มากเกินไป
เดอะโรลลิงสโตนส์บันทึกเสียงเพลงนี้เสร็จเมื่อเดือนมิถุนายน ค.ศ. 1965 อยู่ในอัลบัม "Out of Our Heads" ฉบับวางจำหน่ายในสหรัฐอเมริกา เพลงนี้กลายเป็นเพลงฮิต เป็นเพลงแรกของวงที่ขึ้นถึงอันดับหนึ่งบิลบอร์ดฮอต 100 ส่วนในสหราชอาณาจักร ในระยะแรกเพลงนี้มีเปิดเฉพาะกับสถานีวิทยุใต้ดินเนื่องจากมีเนื้อหาเกี่ยวกับทางเพศโจ่งแจ้ง ซิงเกิลวางจำหน่ายในอังกฤษเมื่อเดือนสิงหาคมปีนั้น เป็นเพลงที่สี่ของวงที่ขึ้นถึงอันดับหนึ่งชาร์ตซิงเกิลแห่งสหราชอาณาจักร และยังขึ้นถึงอันดับหนึ่งในเยอรมนี ไอร์แลนด์
ในปี 2004 นิตยสารโรลลิงสโตนได้จัดให้เพลงนี้ติดอันดับ 2 ของ 500 อันดับเพลงยอดเยี่ยมตลอดกาล รองจากเพลง "ไลค์อะโรลลิงสโตน" ของบ็อบ ไดแลน ในปี 2006 เพลงนี้ได้รับการบรรจุไว้ในหอทะเบียนงานบันทึกเสียงแห่งชาติ ของหอสมุดรัฐสภาอเมริกัน 
ศิลปินที่นำผลงานเพลงนี้มาขับร้องใหม่ เช่น โอทิส เรดดิง ในปี 1966, เดโว ในปี 1977, บริตนีย์ สเปียร์ส ในปี 2000
หมู่เกาะรีเยา

หมู่เกาะรีเยา  เป็นหมู่เกาะแห่งหนึ่งในเกาะสุมาตรา ซึ่งเป็นเกาะที่ใหญ่ที่สุดอันดับ 6 ของโลกและเป็นเกาะที่ใหญ่ที่สุดในประเทศอินโดนีเซีย และเป็นส่วนหนึ่งของกลุ่มเกาะมลายู อยู่ทางตอนใต้ของประเทศสิงคโปร์ ทางตะวันออกของหมู่เกาะนี้คือมหาสมุทรอินเดีย และมีเมืองหลวงชื่อตันจุงปีนัง หมู่เกาะรีเยายังมีฐานะเป็นจังหวัดหนึ่งของประเทศอินโดนีเซียโดยใช้ชื่อ จังหวัดเกอปูเลาวันรีเยา หรือ จังหวัดกลุ่มเกาะรีเยา 
ศาสนา.
<table style="margin:0 auto; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:"><th style="text-align:center;" colspan="5">สถิติจำนวนผู้นับถือศาสนาต่าง ๆ ของจังหวัดเกอปูเลาวันรีเยา ในปี 2010</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;">ศาสนา</td>
<td style="width:100px; text-align:left;"></td>
<td colspan="2" style="padding:0 4px; width:1em; text-align:right;">ร้อยละ</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อิสลาม</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">79.34%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">โปรแตสแตนท์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">11.17%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">พุทธ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">6.65%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">โรมันคาทอลิก</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">2.28%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ฮินดู</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.09%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ขงจื้อ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.2%</td>
</tr>
</table>
</td></tr></table>
หน่วยการบริหาร.
พื้นที่จังหวัดเกอปูเลาวันรีเยาแบ่งออกเป็น 5 อำเภอหรือ"กาบูปาเต็น" 2 นครหรือ"โกตา" และ 76 ตำบลหรือ"เกอจามาตัน"
คุ

คุ เป็นคะนะของภาษาญี่ปุ่นตัวหนึ่ง ฮิระงะนะเขียนว่า く มีที่มาจากตัวเขียนหวัดของมันโยงะนะ 久 และคะตะกะนะเขียนว่า ク มีที่มาจากส่วนซ้ายของมันโยงะนะ 久 ออกเสียงว่า #เปลี่ยนทาง เมื่อเติมดะกุเต็งจะออกเสียงว่า #เปลี่ยนทาง ในพยางค์แรก และแปรเสียงอยู่ระหว่าง กับ ในพยางค์อื่น ชาวญี่ปุ่นอาจออกเสียงคุที่อยู่ท้ายคำหรือท้ายประโยคเป็น โดยละเสียงสระเพื่อความสะดวกในการสนทนา
く เป็นอักษรลำดับที่ 8 อยู่ระหว่าง き (คิ) กับ け (เคะ) ในการจัดลำดับอักษรปัจจุบัน ส่วนการจัดลำดับแบบอิโระฮะ く เป็นอักษรลำดับที่ 28 อยู่ระหว่าง お (โอะ) กับ や (ยะ)
อักษรแบบอื่น.
ภาษาไอนุใช้คะตะกะนะขนาดเล็ก ㇰ เป็นพยัญชนะสะกด เหมือนการสะกดด้วย -ก
ข้อความภาษาญี่ปุ่นทั่วไปไม่เติมฮันดะกุเต็งบนคุ แต่อาจนักภาษาศาสตร์อาจเติมฮันดะกุเต็งบนคุ く゚, ク゚ เพื่อแสดงเสียง 
ลำดับขีด.
ฮิระงะนะ く มีลำดับขีด 1 ขีดดังนี้
คะตะกะนะ ク มีลำดับขีด 2 ขีดดังนี้
คันจิ.
ตัวอย่างคันจิที่อ่านว่าคุ และขึ้นต้นด้วยคุ มีดังนี้
เชน ทอโปโรว์สกี

เชน แอนเจโล ทอโปโรว์สกี (6 สิงหาคม ค.ศ. 1975 –) เป็นอดีตปีกขวาฮอกกี้น้ำแข็งระดับอาชีพชาวแคนาดา และปัจจุบันเป็นผู้ฝึสอนระดับวิทยาลัย เขาได้รับการคัดพลเข้าสู่แนชันแนลฮอกกีลีก (NHL) ในรอบที่สอง โดยอยู่ในอันดับที่ 42 ของลอสแอนเจลิสคิงส์ในการคัดพล ค.ศ. 1993 เขาลงแข่ง 3 เกมในลีกเอ็นเอชแอลให้แก่ทีมโทรอนโตเมเปิลลีฟส์ในฤดูกาล 1996–97 และช่วงที่เหลืออาชีพของเขาได้แข่งอยู่ในทวีปยุโรป
ผลงานระดับอาชีพ.
ทอโปโรว์สกีเกิดที่แพดด็อกวูด รัฐซัสแคตเชวัน หลังจากได้รับการคัดพลแล้ว ทอโปโรว์สกีก็ยังคงแข่งฮอกกี้น้ำแข็งระดับจูเนียร์ให้แก่ทีมพรินซ์อัลเบิร์ตไรเดอส์ในเวสเทิร์นฮอกกีลีก (WHL) ต่อไป กระทั่งในเดือนตุลาคม ค.ศ. 1994 ทางคิงส์ได้ทำการแลกเปลี่ยนเขา, กี เลแว็ก, ดิกสัน วอร์ด และเคลลี แฟร์ไชลด์ ให้แก่โทรอนโตเมเปิลลีฟส์ เพื่อแลกกับเอริก ลาครัวซ์, คริส สเนล และสิทธิ์เลือกตัวในรอบที่สี่ของการคัดพล ค.ศ. 1996 ในสองฤดูกาลถัดมา ทอโปโรว์สกีได้ทำหน้าที่ให้แก่ทีมเซนต์จอนส์เมเปิลลีฟส์ในอเมริกันฮอกกีลีก (AHL) ซึ่งเป็นทีมในไมเนอร์ลีกของเมเปิลลีฟส์ กระทั่งในฤดูกาล 1996–97 ทีมโทรอนโตได้เรียกตัวเขามาลงแข่งในเอ็นเอชแอลสามเกม
ในช่วงปิดฤดูกาลถัดมา เขาได้เซ็นสัญญาสองปีกับทีมเซนต์หลุยส์บลูส์ และแข่งให้แก่ทีมในเครืออเมริกันฮอกกีลีกอย่างวูสเตอร์ไอซ์แคตส์ ครั้นปีถัดมา เขาได้เซ็นสัญญาหนึ่งปีกับทีมฟีนิกซ์ไคโยตีส์ และแข่งให้แก่ทีมสปริงฟิลด์ฟาลคอนส์ ซึ่งเป็นทีมในเครือในอเมริกันฮอกกีลีก
ตั้งแต่ ค.ศ. 2000 ถึง ค.ศ. 2012 เขาได้แข่งในลีกต่าง ๆ ของทวีปยุโรป จากนั้น เขาก็แข่งฤดูกาลสุดท้ายในอาชีพฮอกกี้กับทีมควอดซิตีแมลลาดส์ในเซนทรัลฮอกกีลีก (CHL)
อาชีพหลังจากนั้น.
หลังจากอำลาการเป็นนักฮอกกี้น้ำแข็งอาชีพแล้ว ทอโปโรว์สกีได้ทำหน้าที่เป็นผู้ช่วยผู้ฝึกสอนของทีมโฮลีครอสครูเซเดอส์ในดิวิชัน 1 ของสมาคมฮอกกี้แอตแลนติกในฤดูกาล 2013–14 ส่วนใน ค.ศ. 2014 เขาได้รับแต่งตั้งเป็นหัวหน้าผู้ฝึกสอนของทีมวูสเตอร์สเตตแลนเซอส์ในดิวิชัน 3 ของการชุมนุมกีฬาระดับอุดมศึกษาแห่งรัฐแมสซาชูเซตส์
และเมื่อวันที่ 30 พฤษภาคม ค.ศ. 2024 ได้มีการประกาศว่าเขาจะเป็นหัวหน้าผู้ฝึกสอนของทีมควอดซิตีสตอร์ม
วงศ์ปลาปักเป้าฟันสองซี่

วงศ์ปลาปักเป้าฟันสองซี่ (วงศ์: Diodontidae) เป็นวงศ์ของปลากระดูกแข็งในอันดับปลาปักเป้า (Tetraodontiformes) วงศ์หนึ่ง ใช้ชื่อวงศ์ว่า Diodontidae ซึ่งมีความหมายว่า "ฟันสองซี่"
มีรูปร่างคล้ายกับปลาปักเป้าในวงศ์ Tetraodontidae แต่ว่าปลาปักเป้าในวงศ์ปลาปักเป้าฟันสองซี่นี้ มีฟันแหลมคมที่ใช้สำหรับกัดกินสัตว์มีเปลือกรวมถึงปะการังชนิดต่าง ๆ สองซี่ใหญ่ ๆ ในปาก เชื่อมติดต่อกันบนขากรรไกร โดยที่ไม่มีร่องผ่าตรงกลาง มีเส้นข้างลำตัวไม่สมบูรณ์ ครีบอกมีขนาดใหญ่คล้ายพัด ครีบหลัง และครีบก้นอยู่ค่อนไปทางด้านท้ายของลำตัว ครีบหลังไม่มีก้านครีบแข็ง ไม่มีครีบท้อง ครีบหางกลมมน 
มีรูปร่างอ้วน กลม แบนข้างเล็กน้อย สามารถขยายร่างกายให้กลมเหมือนลูกบอลได้ ด้วยการสูดอากาศหรือน้ำเข้าไปในช่องท้อง และผิวหนังจะมีหนามแหลมคมทั่วทั้งตัว ซึ่งจะตั้งตรงทั้งตัวเพื่อป้องกันตัวเองจากศัตรูด้วย
พบกระจายพันธุ์โดยทั่วไปในทะเลทั้งเขตร้อน, เขตอบอุ่น และเขตหนาว โดยเป็นปลาน้ำเค็มทั้งหมด จัดเป็นปลาที่มีขนาดกลางจนถึงขนาดใหญ่ โดยสามารถยาวได้ถึง 2 ฟุต
เป็นปลาที่มีสารเตโตรโดท็อกซิน อย่างร้ายแรง จึงไม่ใช้ในการบริโภค แต่นิยมเลี้ยงเป็นปลาสวยงาม ทั้งในตู้ปลาส่วนบุคคลหรือในพิพิธภัณฑ์สัตว์น้ำ และนิยมทำเป็นเครื่องประดับ โดยเฉพาะการสตัฟฟ์เวลาที่พองตัวออก
เลดี้เจน

เลดี้เจน  เป็นเพลงของเดอะโรลลิงสโตนส์ แต่งโดยมิก แจ็กเกอร์ และคีธ ริชาร์ด อยู่ในอัลบัม "Aftermath" ในปี ค.ศ. 1966 วางจำหน่ายซิงเกิลในสหรัฐอเมริกา เป็นซิงเกิลหน้าบีของเพลง "Mother's Little Helper" ที่ขึ้นถึงอันดับ 8 บิลบอร์ดฮอต 100 ส่วนเพลงเลดี้เจนนี้ ขึ้นถึงอันดับ 24
เพลงนี้เป็นเพลงแนวบาโรกป็อป มีจุดเด่นที่คำร้องแบบโบราณ ในงานบันทึกเสียงในห้องอัด เพลงนี้จะไม่มีเสียงกลอง มีเพียงการบรรเลงแอพพะเลเชียนดัลไซเมอร์โดยไบรอัน โจนส์, กีตาร์โปร่งโดยคีธ ริชาร์ด และฮาร์พซิคอร์ดโดยแจ็ก นิตสเช ที่ให้บรรยากาศแบบสมัยเอลิซาเบธในศตวรรษที่ 16 สันนิษฐานว่าเพลงนี้กล่าวถึงสุภาพสตรีที่ชื่อเจน อาจจะเป็นเจน ซีมัวร์ สมเด็จพระราชินีแห่งอังกฤษ หรือ เจน ออร์มสบี-กอร์ สุภาพสตรีชาวอังกฤษที่รู้จักคุ้นเคยกับมิก แจ็กเกอร์ 
ภายหลังการเสียชีวิตของไบรอัน โจนส์ ในปี ค.ศ. 1969 เดอะโรลลิงสโตนส์ไม่ได้เล่นเพลงนี้ในการแสดงสดอีกเลย
เล็ตส์สเปนด์เดอะไนต์ทูเกเตอร์

เล็ตส์สเปนด์เดอะไนต์ทูเกเตอร์  เป็นเพลงของเดอะโรลลิงสโตนส์ที่วางจำหน่ายซิงเกิลในเดือนมกราคม ค.ศ. 1967 และอยู่ในอัลบัม "Between the Buttons" ฉบับวางจำหน่ายในสหรัฐอเมริกา แต่งโดยมิก แจ็กเกอร์และคีธ ริชาร์ด 
ซิงเกิลนี้ขึ้นถึงอันดับสามในชาร์ตซิงเกิลแห่งสหราชอาณาจักร ส่วนในสหรัฐอเมริกาวางจำหน่ายเป็นซิงเกิลหน้าเอ คู่กับเพลง "Ruby Tuesday" ในหน้าบี พร้อมกับการวางจำหน่ายอัลบัม "Between the Buttons" ในสหรัฐซิงเกิลเพลงนี้ขึ้นถึงเพียงอันดับที่ 55 ในบิลบอร์ดฮอต 100 แต่เพลง รูบีทิวสเดย์ กลับขึ้นถึงอันดับหนึ่ง ทั้งนี้เพราะเนื้อเพลงถูกตีความว่าชักจูงให้คนมีเพศสัมพันธ์กันอย่างโจ่งแจ้ง นักจัดรายการวิทยุจึงพากันพลิกแผ่นเสียงไปเปิดเพลงรูบีทิวสเดย์ออกอากาศแทน 
ในการบันทึกเทปรายการดิเอ็ดซัลลิแวนโชว์ในปี 1967 เอ็ด ซัลลิแวนปฏิเสธไม่ยอมให้ทางวงร้องเพลงนี้ออกอากาศ ซึ่งได้มีการตกลงประนีประนอม โดยเปลี่ยนคำร้องจาก "let's spend "the night" together" เป็น "let's spend "some time" together" แต่ในการบันทึกเทป พอร้องมาถึงท่อนนี้ แจ็กเกอร์แสดงท่าทางล้อเลียน โดยกลอกตาไปมาใส่กล้องโทรทัศน์ หลังรายการนั้นจบลง เอ็ด ซัลลิแวนประกาศว่าจะไม่เชิญเดอะโรลลิงสโตนส์มาออกรายการอีกต่อไป ในเดือนเมษายน ค.ศ. 2006 ซึ่งเดอะโรลลิงสโตนส์มีโอกาสได้จัดการแสดงในสาธารณรัฐประชาชนจีน เจ้าหน้าที่รัฐบาลจีนก็ไม่อนุญาตให้มีการแสดงเพลงนี้ เนื่องจากมีเนื้อหาไม่เหมาะสม 
เพลงนี้เคยได้รับการบันทึกเสียงโดย มัดดี วอเทอส์ ในปี 1968, เดวิด โบวี ในปี 1973, ทีน่า เทอร์เนอร์ ในปี 1975
ดาราทอง

ดาราทอง หรือ ทองเอกกระจัง เป็นขนมไทยชนิดหนึ่ง มีส่วนประกอบหลักคือขนมทองเอก (ทำจากแป้งสาลี ไข่แดง กะทิ และน้ำตาล) ปั้นเป็นทรงกลมแป้นเล็กน้อย บากให้เป็นร่อง ๆ คล้ายผลมะยมหรือผลฟักทอง แล้วนำไปวางบนจานแป้งเล็ก ๆ ที่ติดขอบด้วยเมล็ดแตงโมกวาดน้ำเชื่อม (กวาดให้น้ำตาลแห้งเกาะเมล็ดเป็นหนาม) จากนั้นประดับยอดด้วยแผ่นทองคำเปลวที่กินได้ 
ทองเอกกระจังได้รับการประดิษฐ์ดัดแปลงขึ้นโดยนารถ สิงหเสนี โดยใช้ทองเอกเป็นขนมต้นแบบและใช้เมล็ดแตงโมวางรอบ ๆ จนดูเหมือนลายกระจัง จึงเรียกว่า "ทองเอกกระจัง" ต่อมาคุณหญิงนครราชเสนี (เจือ สิงหเสนี) ผู้เป็นหลานได้ทำขนมชนิดนี้ส่งเข้าประกวดในงานฉลองปีใหม่สมัยที่จอมพล ป. พิบูลสงคราม เป็นนายกรัฐมนตรี โดยเปลี่ยนชื่อขนมเป็น "ดาราทอง" เนื่องจากยังมีลักษณะคล้ายเครื่องราชอิสริยาภรณ์ที่เป็นรูปดาวเปล่งรัศมี เมื่อขนมชนะการประกวดจึงเป็นที่รู้จักกันอย่างกว้างขวาง 
อย่างไรก็ตาม ทุกวันนี้ดาราทองเป็นขนมที่หลายคนสับสนและคิดว่าเป็นจ่ามงกุฎ ซึ่งที่จริงเป็นชื่อขนมไทยอีกชนิดหนึ่ง